Yesu Alaga nti Okusaba n’Obwetoowaze Bikulu Nnyo | Obulamu bwa Yesu\nEbintu Bibiri Ebikulu—Okusaba n’Obwetoowaze\nOLUGERO LWA NNAMWANDU ATAALEKULIRA\nOMUFALISAAYO N’OMUSOLOOZA W’OMUSOLO\nEmabegako, Yesu yagerera abayigirizwa be olugero olukwata ku kunyiikirira okusaba. (Lukka 11:5-13) Ayinza okuba nga kati ali mu Samaliya oba mu Ggaliraaya, era addamu okwogera ku nsonga lwaki kikulu okusaba bulijjo n’obutalekulira. Akozesa olugero olulala okuggumiza ensonga eno.\nAgamba nti: “Mu kibuga ekimu waaliyo omulamuzi eyali tatya Katonda era nga tawa bantu kitiibwa. Waaliwo ne nnamwandu mu kibuga ekyo eyagendanga gy’ali n’amugamba nti, ‘Beera mwenkanya ng’okola ku nsonga zange n’oyo gwe mpoza naye.’ Omulamuzi n’amala ekiseera ng’akyagaanye okumuyamba, naye oluvannyuma n’agamba mu mutima gwe nti, ‘Wadde nga sitya Katonda era nga siwa muntu kitiibwa, naye olw’okuba nnamwandu ono antawaanya olutata, nja kuba mwenkanya nga nkola ku nsonga ze alyoke alekere awo okunneetayirira n’okummalako emirembe.’”—Lukka 18:2-5.\nNg’alaga eky’okuyiga ekiri mu lugero olwo, Yesu agamba nti: “Muwulire omulamuzi kye yagamba wadde teyali mutuukirivu! Mazima ddala, Katonda talifaayo okulaba nti obwenkanya bubaawo eri abalonde be abamukaabirira emisana n’ekiro, era ng’aba mugumiikiriza gye bali?” (Lukka 18:6, 7) Kiki Yesu ky’ayagala abantu bamanye ku Kitaawe?\nYesu tategeeza nti Yakuwa Katonda alinga omulamuzi oyo atali mutuukirivu. Wabula ategeeza nti bwe kiba nti omulamuzi oyo atali mutuukirivu bwe bamusaba obutalekulira abaako ky’akolawo, ate olwo Katonda omutuukirivu! Katonda mulungi era ajja kuddamu essaala z’abantu be singa bamusaba obutalekulira. Ekyo tukitegeerera ku ebyo Yesu by’azzaako: “Mazima mbagamba nti, [Katonda] alikakasa nti balagibwa obwenkanya mu bwangu.”—Lukka 18:8.\nAbanaku n’abaavu tebayisibwa mu ngeri ya bwenkanya, kyokka ab’amaanyi n’abagagga bo bafiibwako nnyo. Naye ye Katonda bw’atyo si bw’akola. Mu kiseera kye ekituufu, ajja kwoleka obw’enkanya ng’azikiriza abantu ababi naye ng’abaweereza be abawa obulamu obutaaggwaawo.\nBaani abalina okukkiriza ng’okwa nnamwandu oyo? Bameka abakkiriza nti Katonda “alikakasa nti balagibwa obwenkanya mu bwangu”? Yesu yaakagera olugero olulaga nti kikulu nnyo okunyiikirira okusaba. Naye bwe kituuka ku kuba n’okukkiriza nga tusaba, Yesu abuuza nti: “Omwana w’omuntu bw’alijja, ddala alisanga okukkiriza okw’engeri eno ku nsi?” (Lukka 18:8) Ekyo kiraga nti Yesu w’alikomerawo, kirabika okukkiriza ng’okwo kuliba kutono ku nsi.\nAbamu ku abo abawuliriza Yesu bawulira nti balina okukkiriza. Beetwala okuba abatuukirivu kyokka nga batwala abalala okuba aba wansi. Abantu ng’abo Yesu abagerera olugero luno:\n“Abasajja babiri baagenda mu yeekaalu okusaba; omu yali Mufalisaayo, omulala nga musolooza wa musolo. Omufalisaayo n’ayimirira n’atandika okusaba ng’ayogera ebintu bino mu mutima gwe, ‘Ai Katonda, nkwebaza olw’okuba siri ng’abantu abalala—abanyazi, abatali batuukirivu, abenzi—oba ng’ono omusolooza w’omusolo. Nsiiba emirundi ebiri mu wiiki; mpaayo ekimu eky’ekkumi ku bintu byonna bye nfuna.’”—Lukka 18:10-12.\nAbafalisaayo beeraga mu lujjudde nti bo batuukirivu nnyo. Ekyo bakikola nga basiiba ku Bbalaza ne ku Lwokuna, ennaku z’akatale, abantu bangi basobole okubalaba. Ate era bawaayo n’ekimu eky’ekkumi eky’ebimera ebitono ennyo. (Lukka 11:42) Emyezi mitono emabega, baayoleka endowooza enkyamu gye balina ku bantu ba bulijjo nga bagamba nti: “Abantu bano abatamanyi Mateeka baakolimirwa.”—Yokaana 7:49.\nMu lugero olwo Yesu agattako nti: “Naye ye omusolooza w’omusolo n’ayimirira walako, nga tayagala na kuyimusa maaso ge kutunula waggulu, naye n’akuba mu kifuba kye ng’agamba nti, ‘Ai Katonda, nsaasira nze omwonoonyi.’” Omusolooza w’omusolo ye akiraga nti tatuukiridde era yeenenya ensobi ze. Yesu afundikira bw’ati: “Mbagamba nti, omusajja ono bwe yaddayo ewuwe yali mutuukirivu okusinga Omufalisaayo oyo. Kubanga buli eyeegulumiza alitoowazibwa, naye buli eyeetoowaza aligulumizibwa.”—Lukka 18:13, 14.\nN’olwekyo, Yesu akiraga nti kikulu nnyo okuba abeetoowaze. Okwo kubuulirira kulungi eri abayigirizwa ba Yesu kubanga bakulidde mu bantu omuli Abafalisaayo abeetwala okuba abatuukirivu era abassa essira ku kuba n’obuyinza era n’okutwalibwa ng’aba waggulu. Ate era okubuulirira okwo kwa muganyulo nnyo eri abagoberezi ba Yesu bonna abaliwo mu kiseera kino.\nNsonga ki Yesu gy’aggumiza mu lugero olukwata ku mulamuzi ataali mutuukirivu eyakola ku nsonga za nnamwandu?\nKukkiriza kwa ngeri ki Yesu kw’aliba anoonya ng’akomyewo?\nAbagoberezi ba Yesu balina kwewala ndowooza ki Abafalisaayo gye balina?\nEssaala Katonda z’ataddamu n’abantu Katonda b’atawuliriza.\nEbintu Ebikulu Ebyaliwo mu Bulamu bwa Yesu ku Nsi Yesu Obuweereza bwe Ebuvanjuba wa Yoludaani


Abadde akulembera People Power/NUP e Bunyoro abadde yabula azuuliddwa yegasse dda ku Museveni - Watchdog Uganda\nGodwin Kasigwa ku ddyo ne mu katono nga asisinkanye Pulezidenti Museveni\nGODWIN Kasigwa nga yabadde omukulembeze we kibiina kya NUP wamu ne kisinde kya People Power mu ttunduttundu lya Bunyoro, nga ono abadde agambibwa okuba nti yabuzibwawo oluvanyuma lwa Hon. Kyagulanyi Sentamu okutalaaga ebintundu bino, kyadaaki azuuliddwa nga yegasse ku Pulezidenti Museveni ne NRM.\nKasigwa era nga yakwatidde NUP ebendera mu Ssaza lya Buliisa yewunyisizza abakulembeze ba NUP nabawagizi be bwe yatadde ebifananyi bye nga ali wamu ne Pulezidenti Museveni, era nagoberezaako ne bigambo abigamba nti akooye okukolagana n’abantu abalina ekigendererwa eky’okukyankalanya emirembe egiriwo mu Ggwanga.\n“Neegasse ku Museveni kubanga siyinza kukuma muliro mu bantu saako okutabangula eddembe lye tulina mu Ggwanga, ekiyinza okuviirako ekitundu kyange ekye Bunyoro okufiirwa omukisa gwe tulina okufuna mu mafuta gaffe” Kasigwa bwe yawandiise.\nWabaddewo ebigambo ebigamba nti ono yabuzibwawo ku nsonga z’okukulemberamu abavubuka abaalemesa abakuuma ddembe okukwata Kyagulanyi bwe yali e Bunyoro.\nYayongeddeko nti ekituufu yasisinkanye Pulezidenti Museveni era ne boogera ku nsonga nnyingi ezikwata ku kitundu kye Bunyoro naddala eziruma abantu baayo omuli ettaka, okuliyirira abantu abaali mu bifo awasimibwa amafuta abakyemulugunya, Ensonga z’obukama bwa Bunyoro ku mafuta, Eby’enjigiriza, okuzimba Ssettendekero mu kitundu kya Bunyoro, Eby’obulimi ne bilala bingi ebigenda okuyamba ekitundu.\nBobi Wine's body guard Norbert Ariho arrested despite availability of evidence exonerating him from throwing explosive near the presidential candidate


aba greenland bank balabiseeko mu kakiiko ka cosase - Radio Simba, The Best Luganda Station in the World !\naba greenland bank balabiseeko mu kakiiko ka cosase\nAbaali bannanyini Greenaland Bank ne International Credit Bank balumirizza Bbanka Enkulu nga bwe yalina ekigendererwa ky’okusuula bbanka za Bannayuganda, ekintu ekyabawalirizanga okuziggala mu kifo ky’okuziyamba okusigala mu bizinensi.\nAhmed Sseguya eyasomye ekiwandiiko ku lw’abaalina emigabo mu Greenaland Bank yategeezezza ababaka abatuula ku kakiiko ka COSASE akabuuliriza ku mivuyo egyetobeka mu kuggala bbanka nti engeri bbanka yaabwe gye yayisibwamu kyeraga nti baagirinako obukyayi.\nYategeezezza nti okusooka baafunamu obuzibu bw’ensimbi era ne basalawo okwekubira enduulu mu Bbanka Enkulu nga baagala babawole ddoola emitwalo 10, ne bagaana.\nKyokka kyabewuunyisa okulaba oluvannyuma nga Bbanka Enkulu etegeeza nga bwe yasasaanya obuwumbi 24 mu kuggala Greenland Bank. Ne yeebuuza engeri gye kiwa amakulu mu bizinensi.\nEkirala ekibaluma kwe kubeera nga bukya bbanka eggalwa nga March 31, 1999 bafubye okulaba nga basisinkana abakulira Bbanka Enkulu basobole okumanya eby’obugagga ebyali mu bbanka yaabwe kyokka baagaana wadde okubasisinkana.\nWadde nga baagezzaako okuloopa emisango mu kkooti, kyokka tebaafuna kuyambibwa wadde omusango okuwulirwa.\nMu kiseera Greenaland we baagiggalira yalina eby’obugagga okuli; ettaka n’ekitebe ebiri ku Kampala Road nga bibalirwamu obuwumbi 16 mu kiseera ekyo.\nBaalina kkampuni ya Greenaland Insurance Company, Entebbe Resort Beach, Kampala University, Uganda Grain Millers, Rock Hotel, ssente z’obuliwo obuwumbi 32, obuwumbi musanvu ezaali mu ggwanika lya Bbanka Enkulu n’ebyobugagga ebirala.\nKuno kw’ogatta n’ebyobugagga ebyali mu matabi ga bbanka agaali e Kenya, Tanzania ne Zanzibar.\nEby’obugagga byonna balumiriza nti byabalirirwamu omuwendo gwa ssente oguli wansi ennyo. Sseguya yagambye nti ssente ze baagala baliyirirwe zisukka obuwumbi 500.\nEkisinga okubaluma kwe kuba ng’abaalina emigabo mu bbanka bagenda bafa, ng’okubalwisa kalinga akakodyo k’okubalinza bonna basooke bafe nga tewakyali abanja.\nBeewuunyizza engeri amabanja ba Greenland Bank, International Credit Bank ne Cooperative Bank gye baagagatta olumu nga gabalirirwamu obuwumbi 135.\nKyokka ate ekisinga okwewuunyisa y’engeri gye gaaguzibwamu kkampuni ya Niale River Requisition Company ku buwumbi munaana nga bamaze okubasalirako ebitundu 93 ku buli 100.\nPatrick Kato eyali akulira International Credit Bank (ICB) yagambye nti baabaggalawo nga September 18, 1998 nga bagamba nti baali tebakyalina ssente zikola bizinensi.\nMu kubaggala tebalina wadde we baateeka ekiwandiiko okumanya ebintu bye baali basanzeemu era n’okutuusa leero tebamanyisibwanga.\nYasabye wateekebwewo akakiiko akeetongodde kabuulirize ku by’obugagga ebyali mu ICB kuba ekyakolebwa kwali kwagala kulemesa bbanka za Bannayuganda okukola, basigaze ezaabagwira n’awunzika ng’agamba nti: Mbasaba mukyebuuze lwaki ku bbanka zonna eza Bannayuganda ze zaasooka okuggalwa kuba kye mmanyi n’endala zaalina ebizibu bye bimu!\nAbdu Katuntu (Bugweri) era ssentebe w’akakiiko yategeezezza bannannyini bbanka nga bwe bagenda okukola omulimu n’obwenkanya kuba kye banoonya kwe kulaba nga ssente z’abateresi, abaalina emigabo ne Bbanka Enkulu nga bonna emirimu bagitambuliza mu mateeka.\nPrevious abamaggye mwewale okusiwuuka empisa – Museveni\nNext omuccayina eyazaala mu muwala bamututte ewa minisita\nMuseveni denies ever supporting the Anti – homosexuality law.


Bukedde Online - Munnamakolera asabye Gav't okussaawo looni ezitaliiko magoba\nMunnamakolera asabye Gav't okussaawo looni ezitaliiko magoba\nAbaana abaliko obulemu balongooseddwa\nMUNNAMAKKOLERO Steven Kayiwa nga y'akiikirira Bannamakkolero mu lukiiko lwa Buganda olukulu asabye gavumenti eyawakati erowooze ku ky’okuteekawo looni okutali magoba ziteekebwe mu mirimu egitumbula bizinensi.\nMUNNAMAKKOLERO Steven Kayiwa nga y'akiikirira Bannamakkolero mu lukiiko lwa Buganda olukulu asabye gavumenti eyawakati erowooze ku ky'okuteekawo looni okutali magoba ziteekebwe mu mirimu egitumbula bizinensi.\nBwabadde ayogerako ne Bukedde,Kayiwa agambye nti ekirwadde kya ssenyiga omukambwe kikoseza entambula y'emirimu nga wadde Bannamakolero baasigala nga bakola,obutunzi bwakosebwa.\nKayiwa agaseeko okulambika obukulu bw'amakkolero mu kutumbula enkulakulana era n'asaba nti eggwanga lisaanye okugateekako essira kuba gakuyamba Uganda nga yebululula okuvaa mu katyabaga akaleteddwa obulwadde bwa kkolona.\nSteven Kayiwa nga ye mutandisi wa Global Paints, y'omu ku bakiise mu lukiiko lwa Buganda olukulu abalondeddwa Kabaka abalangiriddwa ku lwokutaano May 29,2020.


Bukedde Online - Abakolera ku nguudo z'omu Kampalabajaganya\nPoliisi ekubye amasasi okukwata abazze oku...\nABATEMBEEYI n'abayiwa ebintu ku nguudo mu Kampala basanyukidde ebbago ly'etteeka KCCA lye yabakoledde ne bategeeza nti kati emirimu gyabwe Loodi meeya Erias Lukwago agitereezezza.\nOlukiiko lwabaddemu n'ababaka ba palamenti okuli Betty Nambooze Bakireke, ne Moses Kasibante. Mu balala mwabadddemu meeya wa Lubaga Joyce Nabbosa Ssebuggwawo ne Sam Gombya omumyuka wa meeya wa Kampala Central. Mu lukiiko, bakkiriziganyizza nti basasule layisinsi ya 40,000/-. ate abayiwa ebintu ku nguudo basasule 60,000/-. Ssente zino za layisensi ya mwaka mulamba.\nBaawakanyizza eky'okukkiriza abasuubula ebyamaguzi ku nguudo nga bwe kyabadde kiragiddwa. Kyokka KCCA n'ekalambira nga egamba nti waliwo abasuubuzi beemanyi obulungi nti bakozesa mmotoka ne bassaamu ebyamaguzi ne bazisimba ku luguudo okutunda kalonda owenjawulo.\nKisaliddwaawo nti abo basasule 498,750/- omwaka oba 236,250/- kwabo abakolera ebbali w'ekibuga. Abalagiddwa okukolera mu yinifoomu enzirugavu bawabudde nti langi eno esika nnyo omusana waakiri babawe kiragala.\nLukwago agambye nti ebbago likyali ku mutendera gwa kwebuuza ku buli akwatibwako era agenda kuyita ne bannannyini maduuka n'ebizimbe nabo bamubuulire bye baagala mu tteeka lino.\nWabula aba KACITA baalabudde KCCA ku kyavaako olutalo wakati w'abakolera ku nguudo n'abapangisa amaduuka nti ensonga ze ezimu era bagenderere nga bayisa etteeka eryo.\nAbaganda bennyamivu ku njawukana eziri e Mmengo\nEddiini yiino egoba ennaku


Bukedde Online - Nneewala ebizigo ebyonoona olususu\nNneewala ebizigo ebyonoona olususu\nAyagala twegatte nga ndi mu nsonga\nOLIVIA Nakimuli abeera Gayaaza era gy’azaalibwa. Y’omu ku bawala abalabika obulungi mu kitundu gy’abeera. Ayogedde ne PHILLIP KAGGWA ku bintu eby’enjawulo ebimuyamba okwekuumira ku mulembe ng’alabika bulungi.\nOKUTAMBULA n’omulembe kitegeeza okubeera nga omuntu okyuka okusinziira ku mbeera ebeerawo mu kiseera ekyo. Eno ngitwala nga nsonga nkulu nnyo kuba ssaagala kusigalira mabega.\nOkugeza bwe wabaawo engoye empya ezizze ku katale nfuba okulaba nga nzetuusaako. Emisono gy’enviiri emipya nagyo ngijjumbira nsobole okulabika obulungi.\nAmaanyi gange okusinga gali mu ndabika yange kuba hayiti yange yeemala, simayiro nnungi kuno kwe ngatta ffiga y’ekimerika abangi gye bayaayaanira.\nNakimuli mu biseera bye eby’eddembe\nEbintu bingi ebinnyamba okwekumira ku mulembe.\nOkubeera n’olususu olwa langi eya cokoleeti kinsanyusa nnyo era nkyenyumirizaamu kuba lulabika bulungi. Ng’oggyeeko langi, olususu lwange lunyirira, lugonvu ate luweweevu.\nOkukuuma olususu nga lulabika bulungi ate nga lunyirira ng’enda mu sawuna okweyoteza. Kino nkikola omulundi gumu buli wiiki.\nOkweyoteza kunnyamba okukkakkanya ebinywa, okufulumya obucaafu n’okutambuza obulungi omusaayi mu mubiri.\nOkulya ebibala nayo nsonga nkulu nnyo mu kukuuma olususu lwange. Nnalifuula tteeka okulya ebibala kuba birimu ebiriisa ebinnyamba okulwanyisa endwadde.\nEbibala byendya mulimu emiyembe, ffene, amapaapaali, n’ebirala.\nEnkozesa y’ebizigo nayo ngitwala nga nsonga nkulu.Simala gakozesa bizigo bye nsanze. Nkozesa ekika ky’ebizigo kimu.\nEno ensanyusa kuba yeemalirira ate teboola ngoye. Nnyambala empale empanvu, ekiteeteeyi, sikaati n’ebirala.\nEbyokulya nsooka kubyekenneenya simala galya buli kye nsanze. Okusinga nneemalira ku kulya bumbwankimpwanki mpozzi n’okunywa amata okusobola okugukuuma obulungi.\nNakimuli ng’alaga ezimu ku ngoye ze.\nKuno kwengatta okukola dduyiro omulundi gumu buli wiiki. Dduyiro annyamba okubeera ffiiti n’okusala ku buzito.\nZino okusinga nnyambala nnyimpi kuba zinnyumira ate ziggyayo bulungi endabika yange naddala amagulu gange kubanga gaakula bulungi. Eby’etteeka erifuga ennyambala ya mmini terinkwatako kuba nnyambala kye ndaba nti kinsanyusa.\nLangi ezaaka ze zimu ku zisinga okunnyumira okugeza; ppinki, emmyuufu, kyenvu n’endala.\nEngoye nnasalawo kwambala mpya kuba emivumba teginkolera kye njagala. Nzigula okuva ku 50,000/- okudda waggulu. Sirina nnyo kifo kya nkalakalira gye nzigula kasita nsanga olugoye oluba lunsanyusizza.\nZino ze zimu ku bintu bye nsinga okulowoozaako era zintwalira obudde bungi okuyiiya omusono ogusobola onzigyayo n’okunyumira. Olw’okuba nti enviiri kye kitiibwa ky’omukyala, nfuba okulaba nga nzikolako mu ngeri ematiza nsobole okulabika obulungi kuba omuntu ne bw’oyambala engoye ezigula obuwanana ng’enviiri tezikoleddwaako obeera omaze biseera.\nNnettanira nnyo okusiba enviiri eza langi ezisukka mwemu kuba zinnyumira ate ze ziri ku mulembe wadde ng’abakyala abamu bazitya.\nWiivu zinkolera kuba kuba zimpa emirembe. Enviiri nzikyusa buli luvannyuma lwa wiiki bbiri ne nkola omusono omulala oguba ku mulembe.\nEnviiri zimmalako okuva ku 80,000/- okudda waggulu okusinziira ku musono.\nOkusinga nzikolera ku kizimbe kya Gazaland mu Kampala.\nNjagala nnyo okwambala engatto eza fulaati kuba tezinkalubiriza. Ate engeri gyendi muwanvu tekinyuma nnyo kwambala ngatto mpanvu anti mpitirira obuwanvu.\nEmu ku nsawo ze.\nBwe mba ng’enda ku mukolo, nnyambala engatto ennyimpi wabula nga zibikka ebigere.\nOkufaananako n’engoye, engatto nazo nnyambala mpya kubanga zindabisa bulungi ate nga ziri ku mulembe. Nzigula okuva ku 25,000/- okudda waggulu.\nZino nzikwata okusinziira ku lugoye lwe nnyambadde n’omukolo gwe ng’endako. Ensawo nkwata empya n’enkwadde era nzigula okuva ku 50,000/- okweyongerayo.\nOkufaananako n’ebintu ebirala, enjala nzifaako nnyo kuba zikola kinene ku ndabika yange. Zino nzikolako mu ngeri ey’enjawulo nsobole okulabika obulungi n’okwaka. Okuzikuuma nga zirabika bulungi nzisiiga langi ey’enjawulo okusinziira ku lugoye lwe ng’enda okwambala n’omukolo.\nNzigula wakati wa 30,000/- ne 50,000/-.\nKituufu eyaguyiiya asobola...\nKaaya alese abaana 40 ne bannamwandu 9\nAbakazi bankyawa lwa bwavu - Katula


Bukedde Online - Mukomye okwogerera muwala wange amafuukule nti teyasoma - Nnyina wa Spice Diana\nOmuzinyi wa Daxx Kartel ali biki?\nBEAT Nantale ow’e Makindye, Luwafu nga ye maama w’omuyimbi Spice Diana agamba nti awulira ennyiike ku mutima olwa kalebule asaasaanyizibwa ku muwala we nti teyasoma.\nAbasaasaanya akatambi Spice Diana mw’atamattamira n’abakuba ebituli mu by’okusoma kwe abayise Bayudda abalina ekigendererwa ky’okulwanyisa muwala we olw’erinnya n’ettuttumu by’afunye mu nsiike y’okuyimba.\n“Ensobi zikolebwa bantu ne Diana okwogera ebyo bye yayogedde yabadde nsobi.\nSisuubira nti kino abantu bandibadde bakikuliriza okutuuka ku mbeera eno okuggyako abo abalina ebigendererwa byabwe. Ng’omuzadde era omuntu amanyi nti Diana yasoma n’e Makerere ne bamutikkira, ebigenda mu maaso bimpisizza bubi ne muwala wange naye bijja kuggwa.”\nYagasseeko nti omuntu yenna alinamu okubuusabuusa ku by’okusoma kwa muwala we mu kifo ky’okumulumba n’okumukolako kalebule agende ku masomero okuli; Vallerian Day & Boarding Primary School , Our Lady Fatima Secondary School ne Kampala Citizen College gye yasomera akakase.\nNatale okuvaayo kiddiridde abantu okusaasaanya obutambi ku face book ne what’s App ng’omuyimbi Spice Diana atamattama bwe yabade ayogera ku buyigirize bwe ekyavuddeko abamu okutandika okubukubamu ebituli n’abalala okubuusabuusa oba ddala yasoma ebituufu.\nAbadigize e Mukono bayiiridde Eddy Kenzo baketi y'omusulo ku siteegi ng'ajaganya amazaalibwa ge: Abaggunze agakonde\nKCCA FC eyigga bawagizi\nAbabaka basitudde famire zaabwe nga balayira\nEbbanja lya Mmengo ababaka balitutte mu bajeti lisasulwe


Bayibuli eyogera kki ku lutalo lw’omwoyo? Nyinza\nWaliwo ensobi bbiri ezikolebwa mu lutalo lw’omwoyo — olukungiriza n’okulunyooma. Abamu batwala buli kibi, buli butategeragana, buli kizibu okuba dayimooni erina okugobebwa. Abalala bebalamiraddala eby’omwoyo namazima agali nti Bayibuli etugamba nti olutalo lwaffe lwa mwoyo. Ekisumuluzo eri okuwangula olutalo lw’omwoyo luli mu kutegeera kki Bayibuli kyegamba. Yesu ebiseera ebimu yagoba dayimooni okuva mu bantu, ebiseera ebirala yawonya abantu nga tayogedde ku dayimooni. Omutume Pawulo elagira ekanisa okulwanagana n’ekibi (Abaruumi 6) era atulabula okuwakana n’enkwe zonna eza sitaani (Abaefeeso 6:10-18).\nAbaefeeso 6:10-12 egamba, “ Eky'enkomerero, mubenga n'amaanyi mu Mukama waffe ne mu buyinza obw'amaanyi ge. Mwambalenga ebyokulwanyisa byonna ebya Katonda, mulyoke muyinzenga okuyimirira eri enkwe za Setaani. Kubanga tetumeggana na musaayi na mubiri, wabula n'abaamasaza, n'ab'obuyinza, n'abafuga ensi ab'omu kizikiza kino, n'emyoyo egy'obubi mu bifo ebya waggulu.” Ekyawandiikibwa kino kisomesa amazima amakulu: tuba bamanyi nga tuyimiridde mu manyi ga Kristu, byakulwanyisa bya Katonda byokka byetukuuma, era olutalo lwaffe luli ku abafuzi ab’omukizikiza abafugira ku nsi n’ebifo ebyawagulu.\nAbaefeeso 6:13-18 enyonyola ebyokulwanyisa eby’omwoyo Katonda bywatuwa. Tulina okuyimirira ngatunywedde natwesibye mu kiwati kyaffe amazima, eky'omu kifuba obutuukirivu, okweteekateeka okw'enjiri ey'emirembe, engabo ey'okukkiriza, sseppewo ey'obulokovu, n'ekitala eky'Omwoyo, er n’okusaba mu Mwoyo. Bino ebyokulwanyisa bitegeeze kki mu lutalo lw’Omwoyo? Tulina okumanya amazima, okukkiriza amazima, era tulina okwogera amazima. Tulina okuwumulira mu mazima nti twalangirirwa okuba abatukirivu olwasaddaka Ya Kristu gyeyawa ku lwaffe. Tulina okubuulira enjiri newankubadde nga tusisinkana okulemesebwa okungi. Tetulina kukyama mu kukkiriza, era tulina okwesiga ebisuibizo bya Katonda nemubulumbaganyi obungi. Obukuumi bwaffe buli mu suubi eriri mu bulokozi bwaffe, esuubi eritasobola kutwalibwa kintu manyi gonna agekizikiza. Ekyokulwanyiza kyaffe kiri mu Kigambo kya Katonda si birowoozo byaffe oba ngeri gyetuwulira. Era tulina okusabira mu era mu kwagala kw’Omwoyo Mutukuvu.\nYesu kyeky’okulabirako kyaffe ekisembayo eky’okuwangula okukemebwa mu lutalo lw’Omwoyo. Tunuulira engeri Yesu gyeyakwatamu obulumbaganyi bwa sitaani bweyali mu ddungu (Matayo 4:1-11). Buli kukemebwa kwalanyisibwa na bigambo “kyawandiikibwa” Ekigambo kya Katonda omulamu kyekyokulwanyisa ekikyasinze okuba ekyamanyi eri okukemebwa kwa sitaani. “Nterese ekigambo kyo mu mutima gwange, Nneme okwonoona mu maaso go.” (Zabbuli 119:11).\nEkigambo eky’okulabula ekikwata ku lutalo lw’Omwoyo kiri nti: Erina lya Yesu si manyi agalinga ag’obufuusa agaletera dayimooni okutuduka. Abaana ba Sikeeva kyakulabirako ekiraga kki ekituukawo singa abantu balowooza nti balina obuyinza kyoka nga tebubaweereddwa (Ebikolwa 19:13-16). Ne Mikayiri malayika omukulu teyaboggolera sitaani mu manyi ge wabula yagamba, “… naye yagamba nti Mukama akunenye.” (Yuda 1:9).Bwetutandiika okwogera ne sitaani, tugwa mu katyabaga akokukyamizibwa nga Kaawa keyagwamu (Oluberyeberye 3: 1-7). Esira lyaffe lirina kuba ku Katonda, si dayimooni; twogera na Katonda, ssi dayimooni.\nMu kuwumbawumba, ebisumuluzo ku kuwangula olutalo lw’Omwoyo byebiruwa? Tulina okwesigama ku manyi ga Katonda ssi agaffe. Tulina okwamba ebyokulwanyisa byonna ebya Katonda. Tesigama ku manyi ag’ebyawandiikibwa— Ekigambo kya Katonda ky’ekitala ky’Omwoyo. Tulina okusaba nga tunyiikira era mu butukuvu, nga tusaba eri Katonda. Tulina okuyimirira nga tunywedde (Abaefeeso 6:13-14); tulina okukakanira Katonda; tulina okuwakanya emirimu gya Katonda (Yakobo 4:7), nga tumanyi nti Mukama w’amajje yemukuumi waffe. “Ye yekka lye jjinja lyange era bwe bulokozi bwange: Kye kigo kyange ekiwanvu; sirisagaasagana nnyo.” (Zabbuli 62:2).


November 2018 rnrnrnrnrn\nKatikkiro abakubiriza abantu okukola ennyo\nby fRANCIS Ndugwa - November 29, 2018\nMinisita Mukwaya alabudde abavubuka\nGavumenti esabiddwa okwongera amaanyi mu kulondoola emirimu gyeteekamu ensimu naddala egyo egikolebwa abavubuka. Minisita w’ekikula ky’Abantu Hajjat Janat Mukwaya, yasabye bwati bwabadde alambula emirimu gy’abavubuka abayambibwako gavumenti.\nby fRANCIS Ndugwa - November 29, 2018 November 29, 2018\nWabadewo akanyolagano ku kkooti enkulu etawulula enkayana z’Abasuubuzi, wano mu Kampala wakati w'eyali yesimbyewo ku kifo ky'omubaka wa Bugagayizi North Julius Mitala Kyeyune ne munnamateeka Ali Kankaka era kabuze kata ebifubu bibabugume. Kigambibwa nti Ali Kankaka abanjibwa Mitala obukadde n’obukadde bw’ensimbi.\nElyato likyalemedde mu nnyanja\nPoliisi n’Amagye basiibye balwanagana n’eryato eryagwa mu Nnyanja Nalubaale neritta n’abantu. Kyokka n’olwaleero era mpaawo kyebasobodde kuggyayo, oluvanyuma lw’ebyuma okulemererwa.\nTukooye ebyenjigiriza ebyekibogwe\nby nabongo faisol - November 28, 2018 December 4, 2018\nBannaddiini baguggumbudde gavumenti olw’okulemwa okusitula omutindo gw’ebyenjigiriza mu ggwanga nga n’omuwendo gw’abaana abafuna embuto nga tebaneetuka gwongera kulinnya.Okusinziira ku bannaddiini abegattira mu kibiina ki Inter Religious Council of Uganda, gavumenti tekoze kimala okusomesa abaana b’eggwanga.\nOlugendo lwa lutaaya ku mukenenya\nby nabongo faisol - November 28, 2018 November 28, 2018\nOkulima Ebijanjaalo Kufuna\nby nabongo faisol - November 28, 2018\nBbsSereebuwo ne ZULANDA\nOlwokutaano Lwa Kukungubagira afiridde ku Nalubale\nGavumenti erabudde abantu bonna abalina ebifo ebisanyukirwamu\nby Gladys Namyalo - November 27, 2018 December 4, 2018


Ebyafaayo by’Ekitabo: Ekitabo ky’Amasooka kye kitabo ekibereberye mu bitabo bya Musa ebiyitibwa Etteeka (Torah). Ekitabo kino tekyawandiikibwa lumu kyonna. Wabula kyava mu kukuŋŋaanya awamu enfumo n’ebifaayo wano na wali. Empandiika y’enfumo n’ebifaayo bino yava mu bawandiisi ab’enjawulo (Laba wansi ku bawandiisi b’ebitabo bya Musa), naddala mu bakabona ab’omu Yisirayeli (obwakabaka obw’emambuka) n’ab’omu Yuda mu Yeruzaalemu (obwakabaka obw’emaserengeta). Enfumo n’ebifaayo bino byatwala ebbanga ggwanvu nga bijja bikula, n’okubikuŋŋaanya kwatwala ebbanga ggwanvu (900-600 BC). Amasooka kyasengekebwa nga bwe tukirina kati oluvannyuma lw’obusibe mu Babiloni (538 BC).\nEntereeza y’Ekitabo: Ekitabo kisinga kwogera ku byafaayo bya bajjajja ba Yisirayeli. Kyakutulwamu ebiwayi bibiri: I. Enfumo z’Abayisirayeli (1-11) ku ebyo ebikwata ku buli muntu awatali kufa ku budde, kifo oba ggwanga: olufumo lw’okutondebwa kw’ensi n’abantu (1-2), olufumo lw’okwonoona kw’omuntu (3-4), n’olufumo lw’omujjuzi (6-9) ko n’enkalala z’endyo (5; 10-11); II. Ebifaayo bya bajjajja ba Yisirayeli (12-50) okuva ku kuyitibwa kwa Yiburayimu ne Sara bave mu nsi ya boobwe Karani okutuusa ku kusenga kwa Yakobo n’ezzadde lye mu Misiri. Abaali ku kukuŋŋaanya awamu ebiri mu kitabo kino beesanga baddiŋŋanye enfumo n’ebifaayo ebimu eby’abawandiisi bano bombi, okugeza, ng’olufumo lw’okutondebwa kw’ensi n’eggulu (1,1–2,4a ne 2,4b-24), endagaano ne Yiburayimu (15,1-18 ne 17,1-22), okutundibwa kwa Yozefu (37,26-27 ne 37,28-29), n’awalala.\nEnjigiriza y’Ekitabo: Ekitabo kinyumya ensibuko y’ebintu n’abantu era ng’ebintu bwe byabanga olubereberye, era lwaki ebintu biringa bwe biri kati, olwo omuntu alyoke ategeere amakulu n’omugaso by’obulamu bwe. Ekigendererwa ekikulu eky’ekitabo kwe kunnyonnyola engeri ekibi gye kyajjamu mu nsi ate n’engeri Katonda gye yakwataganamu n’omuntu okuddaabiriza obuvune bwe kyali kireese. Katonda yatandika entegeka ey’okulokola omuntu ng’asookereza ne Yiburayimu mwe yasibusa eggwanga eddonde, lye yali ow’okuyitamu okutuukiriza ebisuubizo. Kiyigiriza era nti Katonda yabangawo ng’ensi n’ebyayo tebinnabaawo, ye mutonzi w’ebiriwo, abisukkulumye, era abisinga. Omuntu yatondebwa mu kifaananyi kye. Obufumbo bwatandikibwa Katonda ng’agatta omusajja n’omukazi. Olubereberye omuntu yali mulungi, Sitaani n’amukema n’akola ekibi. Ekibi kino kyazaalira ezzadde ly’omuntu lyonna akabi. Katonda olw’okuzzaawo enkolagana n’omuntu yatandika ne Yibrayimu eyaweebwa omukisa olw’okukkiriza kwe n’obuwulize bwe; olwo ensi yonna n’eweebwa omukisa mu ye. Obugumba, obuggya, enjala, entalo n’okuyigganyizibwa byegeza mu ndagaano n’entegeka ebya Katonda naye Yisirayeli bulijjo ng’alama. Yakobo afa alanze nti mu zzadde lye mwe muliva alifuga amawanga n’aganunula (49,10).\nOmugaso gw’Ekitabo mu nsangi zino: Amasooka kye kimu ku bitabo ebisinga obukulu mu Bibuliya. Ekleziya ekyesigamyako nnyo enjigiriza yaayo ku Katonda n’obutonzi bwe, ekibi, okufa, obufumbo n’okukkiriza (laba ne Rooma, Galasiya ne Abeebureeyi). Kiwa omusingi gw’entegeka ya Katonda ey’okulokola abantu (3,15) egenda etunyumizibwa n’okulambululwa okutuukira ddala mu kitabo ekisembayo mu Bibuliya, byonna ng’abizzizza obuggya (Okub. 21).\nAbawandiisi b’ebitabo bya Musa\nMu kusoma ebitabo bya Musa, naddala Amasooka, Okuva ne Emiwendo, tusangamu okuddiŋŋanwa kw’ebifaayo ng’ebyogeddwako waggulu; tusangamu okukontana (laba 7,17 >< 7,24), okweyamba amannya amaawufu ku kintu kye kimu (nga Sinayi ne Korebu) n’ebirala. Ensonga evaako ebyo y’eyo eyayogeddwako waggulu, nti ebitabo bya Musa byakuŋŋaanyizibwa okuva mu bawandiisi ab’enjawulo. Abawandiisi bano kubanga baali beesuulaganye, n’olw’ebigendererwa ebyawufu buli omu bye yalina, baayawukana mu ngeri gye baayigirizangamu ebifaayo ebitukuvu. Empandiika y’abakuŋŋaanya abassa awamu ebiwandiiko byabwe eri ng’oli atunga olugoye olw’ebiraka; ekitundu ekimu bwe baakiggyanga ew’omuwandiisi ono ate ekirala ne bakiggya ew’oli. ‘Ebiraka’ ebimu byafaanagananga, naye ate olw’enjawulo entonotono ne babireka nga buli kimu bwe kiri. Abawandiisi abakulu omwava ‘ebiraka’ ebyakola ebitabo bya Musa baali bana, era abakugu baabawa amannya n’ennyukuta ezigafunza. Wano okumuyita omuwandiisi tekitegeeza nti yali muntu omu; kuno kufunza njogera, naye baalinga bangi ab’endowooza oba enjigiriza emu.\na) Omuwandiisi ayitibwa Jahwist: Yaweebwa ennyukuta J (esooka ku linnya J Yahweh). Erinnya aliggya ku kuyita Katonda Yawe (Jahweh). Ono yayigiriza mu Yuda mu myaka gya 900-710 BC. Mu kiseera ekyo obwakabaka bwa Yuda nga bwa maanyi, abantu nga beetuulidde ntende, balimi, beefuga. J bw’anyumya ekifaayo ky’okutondebwa kw’omuntu n’ensi (2,4a-24) kyava asavuwaza ku bulungi bw’ennimiro ya Edeni n’obuyinza obw’okufuga omuntu bwe yali afunye okuva ku Yawe, kino ng’akiggya mu mbeera nga bwe yali mu budde bwe.\nb) Omuwandiisi ayitibwa Priest: Ava mu kibiina kya bakabona; yaweebwa ennyukuta P (esooka ku kigambo P priest). Ono ava mu bayigiriza bakabona mu Yeruzaalemu mu myaka 550-450 BC. Mu bbanga lino bakabona baali ku gwa kuzza bantu ku Tteeka oluvannyuma lw’obuwaŋŋanguse. P bw’anyumya, essira alissa ku Sabbaato, kutayirirwa, Endagaano n’emikolo egy’okusinza n’okutukuza. Mu Amas 1,1–2,4a kyava anyumya ekifaayo ky’okutondebwa kw’ensi n’omuntu ng’essira alitadde ku Sabbaato. P yeefuga ekitabo kyonna ekya Eby’Abaleevi.\nc) Omuwandiisi ayitibwa Elohist: Yaweebwa ennyukuta E (esooka ku linnya Elohim). Erinnya aliggya ku kuyita Katonda Eloyimu (Elohim = Katonda). Ono ava mu bayigiriza b’omu bwakabaka obw’emambuka obuyitibwa Yisirayeli, mu myaka 850-750 BC. Lino lye bbanga abalanzi we baalwanyisiza ennyo okusinza ebitaliimu ne balubaale mu Yisirayeli. Bw’anyumya ebifaayo ebitukuvu, Katonda amuyita Eloyimu (erinnya eriggumiza nti ye Katonda omukama wa balubaale bonna, kyava ayitibwa Kyrios, Omukama, mu Lugereeki). E ayagala nnyo abalanzi, era Yiburayimu, Musa ne Miriyamu abayita balanzi (Amas 20,7; Okuv 15,20). Musa ye mulanzi asinga mu bonna. E ayagala nnyo bamalayika, ebirooto n’okulabikirwa. Laba ennyumya ye mu Amas 15,1-21; 40,1–42,37; Okuv 17,3–24,8. Olusozi Sinayi aluyita Korebu.\nd) Omuwandiisi ayitibwa Deuteronomist, Munnamateeka: Yaweebwa ennyukuta D (esooka ku kigambo DDeuteronomist). Ono ebiwandiiko bye byefuga ekitabo kyonna ekya Etteeka Ogwokubiri. Awalala we bisangibwa ye Okuv 12,24-27 ne 13,3-16.26. D essira alissa ku kuzza Endagaano obuggya n’abantu okwezza obuggya mu Tteeka ery’Endagaano. Awa njigiriza okusinga okunyumya ebifaayo. Ku ye Musa ye mulanzi omukulu awa etteeka lya Katonda. Enjigiriza ya D yasookera emambuka mu 750 BC, oluvannyuma n’ekkirira mu Yuda nga mu 700 BC. Nga Yisirayeli avudde mu buwaŋŋanguse, mu 538 BC, enjigiriza n’ebiwandiiko bya D byakakata, kubanga enjigiriza ye yali etuukana bulungi n’obwetaavu bw’omu bbanga eryo obw’okwezza obuggya ng’abantu baddamu okwettanira etteeka.


Bukedde Online - Ebbuba limuyitiriddeko n'ayokya omwana amazzi\nEbbuba limuyitiriddeko n'ayokya omwana amazzi\nEyalongosezza omukazi n'amulekamu ttawulo gumusse mu vvi\nAbaana 3 abaasaddaakiddwa basattizza ekyalo\nAdded 24th April 2016\nRaymond ng'apooca n'ebiwundu e Mulago\nOMUKAZI ow’ebbuba akutte omwana wa muggya we n’amuyingiza mu nnyumba ng’amaze okufumba amazzi ageeseze n’agamuyiira ne gamubambula olususu lwonna.\nSharon Nakabugo omutuuze mu Zooni V e Bbiina Mutungo akwatiddwa poliisi y’e Mutungo nga kigambibwa nti yafumbye amazzi ne geesera bulungi n’ayita omwana wa muggya we Regina Nakazzi n’agamuyiira.\nMu kiseera kino omwana Raymond Ogidoso, 5, ali mu kujjanjabibwa mu waadi 2C e Mulago we bajjanjabira abookeddwa omuliro ne asidi. Nakazzi yakoze sitetimenti ku poliisi e Mutungo ng’alumiriza muggya we Nakabugo okumwokera mutabani we olwa bbaabwe Rogers Nayigono omuvuzi wa takisi e Mutungo - Luzira okumuseera ebisanja.\nNakazzi, 25, ng’akola nviiri mu saluuni emu e Nansana agamba nti, Nakabugo aludde ng’amwewerera okumutuusaako obulabe era abadde amulondoola. Nakazzi ne Nakabugo basula mu kitundu ky’ekimu era bamaze ebbanga nga bawalaggana olw’omusajja.\nBaliraanwa ba Nakazzi be baamukubidde essimu ng’ali mu mulimu ne bamutegeeza nga muggya we bw’ayingiza omwana we mu nnyumba ye n’amwokya amazzi.\nNakazzi yagambye nti omwana basoose kumuddusa mu kalwaliro ka Bendict e Luzira n’afuna obujanjabi obusookerwa n’oluvanyuma ne bamutwala e Mulago.\nNakabugo yaguddwaako omusango gw’okwokya Ogidoso ku fayiro nnamba SD:15/14/04/2016. Akulira bambega ku poliisi ya Jinja Road, Herbert Akankwasa yategeezezza nti, Nakabugo agenda kusimbibwa mu kkooti avunaanibwe amangu ddala ng’okunoonyereza kuwedde.\nEbintu bya buwumbi bitokomose\nPoliisi eyodde 40 mu muyiggo gw'ababbi n'abakuba obutayimbwa\nMmengo eronze abaami bâ€™amagombolola abaggya mu masaza ga Buganda 18


Yosiya Yali Ayagala Nnyo Amateeka ga Katonda | Ekitabo ky’Abaana\nYosiya yafuuka kabaka wa Yuda nga wa myaka munaana. Mu kiseera ekyo abantu baali basinza ebifaananyi era nga beenyigira mu bikolwa eby’obusamize. Yosiya bwe yali wa myaka 16, yatandika okunoonya engeri entuufu ey’okusinzaamu Yakuwa. Bwe yaweza emyaka 20, yatandika okusaanyaawo ebifaananyi byonna n’ebyoto bya bakatonda ab’obulimba mu Yuda. Ate Yosiya bwe yaweza emyaka 26, yakola enteekateeka okudaabiriza yeekaalu ya Yakuwa.\nKabona asinga obukulu, Kirukiya, yazuula mu yeekaalu omuzingo ogwaliko Amateeka ga Yakuwa, oboolyawo nga gwe muzingo gwennyini Musa gwe yawandiika. Omuwandiisi wa kabaka eyali ayitibwa Safani yatwala omuzingo ogwo ewa Yosiya n’asoma Amateeka mu ddoboozi ery’omwanguka. Yosiya bwe yawulira Amateeka nga gasomebwa, yakiraba nti abantu baali bamaze emyaka mingi nga bajeemera Yakuwa. Kabaka Yosiya yagamba Kirukiya nti: ‘Yakuwa musunguwavu. Genda weebuuze ku Yakuwa atubuulire kye tusaanidde okukola.’ Yakuwa yaddamu ng’ayitira mu nnabbi omukazi ayitibwa Kuluda. Yabagamba nti: ‘Abantu b’omu Yuda banvaako. Nja kubabonereza, naye ekyo sijja kukikola nga Yosiya akyafuga nga kabaka, kubanga yeetoowazza mu maaso gange.’\nKabaka Yosiya bwe yawulira obubaka obwo, yagenda mu yeekaalu era n’ayita abantu b’omu Yuda bonna bakuŋŋaane. Yasomera abantu bonna Amateeka ga Yakuwa mu ddoboozi ery’omwanguka. Yosiya n’abantu bonna baasuubiza okugondera Yakuwa n’omutima gwabwe gwonna.\nOkumala emyaka mingi, eggwanga lya Yuda lyali terikwata mbaga ey’Okuyitako. Naye Yosiya bwe yasoma Amateeka ga Yakuwa n’akiraba nti embaga ey’Okuyitako yalina okukwatibwa buli mwaka, yagamba abantu bonna nti: ‘Tugenda kukwata embaga ey’Okuyitako.’ Yosiya yateekateeka ebiweebwayo bingi era n’ateekateeka n’abayimbi ab’okuyimbira ku yeekaalu. Abantu b’omu Yuda baakwata embaga ey’Okuyitako, oluvannyuma ne bakwata n’embaga ey’Emigaati Egitali Mizimbulukuse okumala ennaku musanvu. Waali tewabangawo mbaga ya Kuyitako ng’eyo okuva mu nnaku za Samwiri. Mu butuufu, Yosiya yali ayagala nnyo Amateeka ga Yakuwa. Naawe oyagala nnyo okuyiga ebikwata ku Yakuwa?\n“Ekigambo kyo ye ttaala emulisiza ebigere byange, kye kitangaala ekimulisa ekkubo lyange.”—Zabbuli 119:105\nEbibuuzo: Kabaka Yosiya yakola ki bwe yawulira Amateeka ga Katonda nga gasomebwa? Engeri Yosiya gye yeeyisaamu yakwata etya ku Yakuwa?\n2 Bassekabaka 21:26; 22:1–23:30; 2 Ebyomumirembe 34:1–35:25\nBayibuli etutegeeza Yosiya tekyamubeerera kyangu okukola ebintu ebirungi. Soma otegeere engeri mikwano gye gye gyamuyambamu.


Bukedde Online - Bwino omulala ayiise ku bya Kibalama ne Bobi Wine\nBWINO omulala ayiise ng’abaali bakulira ekibiina kya NUP okuli eyali Pulezidenti waakyo, Moses Nkonge Kibalama n’omuwandiisi, Paul Ssimbwa Kagombe balayiza omubaka wa Kyadondo East, Robert Kyagulanyi (Bobi Wine) ku Bwapulezidenti bw’ekibiina ekyo yeesimbewo mu kalulu ka 2021.\nKyagulanyi ne Kibalama lwe baatongoza ekibiina kya NUP.\nEbyo baasooka kubikuuma nga byama okutuusa ng'omwezi ogwo guggwaako lwe baakiraga eri abantu ku ofiisi za NUP e Kamwokya. Bobi Wine yennyini yasirikira obutambi bwe yatadde ku Lwokutaano ng'alayizibwa wadde nga byonna byali bya kyama okumala ebbanga.\nAkatambi akalala akaafulumye ku lunaku lwe lumu nga Kibalama addamu abaali balowooza nti yasasuddwa Bobi n'amuguza ekibiina kya NUP n'ategeeza nti aboogera ebyo bya kisiru kubanga ekibiina ky'ebyobufuzi si kya byabusuubuzi. Agamba nti, ebyobufuzi ssi bizinensi ate si kikye yekka wabula kya bantu bangi abaatuula ne bakkaanya.\nWe baakimuweera nga kyawandiisa abantu 25,000 okusinziira ku biwandiiko. Kibalama agamba nti bakyusa obukulembeze bw'ekibiina buli myaka ena era ekibiina ekyo ekyawandiisibwa mu 2004, kyakyusa obukulembeze mu mazima era mu mateeka nga bakikwasa Bobi.\nYagattako nti essaawa eno bannabyabufuzi abamuwakanya nti yaguza Bobi ekibiina n'abalala abaazimba emitima bakikola ng'abataagaliza naye ye ne banne baakikola lwa kuzuula nti wadde nga balina ekibiina, tebaalina mbavu etwala buyinza kwe kukikwasa Kyagulanyi akyalimu embavu.\nKibalama era yabuuzibwa be yalya nabo ku ssente ezigambibwa nti zaamuweebwa Kyagulanyi n'addamu nti waliwo abagamba nti Kyagulanyi yamuwa akawumbi abalala nti obukadde 800 era wano we yeebuuliza nti ssente ezo Kyagulanyi aba aziggyeewa!\nMu katambi wabula akaafulumye ku Lwokuna, Kibalama agamba yakkaanya ne Kyagulanyi ng'alina okumusasula obukadde butaano obwa ddoola ky'atasobodde essaawa eno n'asalawo ddiiru y'okumugatta ku kibiina kya NUP abiveemu kubanga yakibala bubi.\nKibalama essaawa eno akuumibwa amagye, waliwo abagamba nti yabyeyogeredde mu mutima gwe abalala nti yakakiddwa. Wabula nga tannatandika kukuumwa, Kibalama yakomawo ku NUP n'ategeeza nga bwe yali abuliddwaako emirembe okuva lwe yawa Bobi ekibiina ng'atiisibwatiisibwa.\nWabula amagye gagamba nti obukuumi babumuwa lw'abo abamaze ebbanga nga bamutiisatiisa. Mu kulayiza Kyagulanyi e Kakiri, Kibalama yamukwasa ebintu ebikulu ebinaamuyamba okukulembera ekibiina omwali Bayibuli, bendera ya Uganda n'eyekibiina kya NUP, ssemateeka wa Uganda n'owa NUP.\nEkirayiro yakikola adda mu bigambo Kagombe bye yali amusomera. Essaawa eno Kagombe naye alumiriza nti Bobi by'akola tebakyabitegeera n'essente obukadde obutaano obwa ddoola teyazisasula.\nByonna Bobi Wine yabyogeddeko mu bigambo bitono nti Kibalama alina okuba nga yakakiddwa okwogera bye yayogedde kubanga okusinziira ku biwandiiko by'alina okuva ku Kibalama ne Kagombe, tebandyegaanyi bye baawandiika.\nOkugenda mu bya Kibalama, Bobi Wine yamala kulemererwa kuwandiisa kiwendo kya People Power olw'emisoso emingi.\nBWINO omulala ayiise ng'abaali\nbakulira ekibiina kya NUP okuli\neyali Pulezidenti waakyo, Moses\nNkonge Kibalama n'omuwandiisi,\nPaul Ssimbwa Kagombe balayiza\nomubaka wa Kyadondo East,\nRobert Kyagulanyi (Bobi Wine) ku\nBwapulezidenti bw'ekibiina ekyo\nyeesimbewo mu kalulu ka 2021.\nBwino alaga Bobi ng'akutte\nBayibuli alayizibwa abakungu ba\nbwe baali mu bimuli bya Kakiri\nGardens and hotel nga July 14,\n2020 ng'olukiiko lw'ekibiina ekyo\nEbyo baasooka kubikuuma nga\nbyama okutuusa ng'omwezi ogwo\nguggwaako lwe baakiraga eri abantu\nku ofiisi za NUP e Kamwokya.\nBobi Wine yennyini yasirikira\nobutambi bwe yatadde ku Lwokutaano\nng'alayizibwa wadde nga\nbyonna byali bya kyama okumala\nAkatambi akalala akaafulumye\nku lunaku lwe lumu nga Kibalama\naddamu abaali balowooza nti yasasuddwa\nBobi n'amuguza ekibiina\nkya NUP n'ategeeza nti aboogera\nebyo bya kisiru kubanga ekibiina\nky'ebyobufuzi si kya byabusuubuzi.\nAgamba nti, ebyobufuzi ssi\nbizinensi ate si kikye yekka wabula\nkya bantu bangi abaatuula ne\nbakkaanya. We baakimuweera nga\nkyawandiisa abantu 25,000 okusinziira\nKibalama agamba nti bakyusa\nobukulembeze bw'ekibiina buli\nmyaka ena era ekibiina ekyo ekyawandiisibwa\nmu 2004, kyakyusa\nobukulembeze mu mazima era mu\nmateeka nga bakikwasa Bobi.\nYagattako nti essaawa eno\nnti yaguza Bobi ekibiina n'abalala\nabaazimba emitima bakikola\nng'abataagaliza naye ye ne banne\nbaakikola lwa kuzuula nti wadde\nnga balina ekibiina, tebaalina mbavu\netwala buyinza kwe kukikwasa\nKyagulanyi akyalimu embavu.\nKibalama era yabuuzibwa be\nyalya nabo ku ssente ezigambibwa\nnti zaamuweebwa Kyagulanyi\nn'addamu nti waliwo abagamba\nnti Kyagulanyi yamuwa akawumbi\nabalala nti obukadde 800 era wano\nwe yeebuuliza nti ssente ezo Kyagulanyi\nMu katambi wabula akaafulumye\nku Lwokuna, Kibalama agamba\nyakkaanya ne Kyagulanyi ng'alina\nokumusasula obukadde butaano\nobwa ddoola ky'atasobodde essaawa\neno n'asalawo ddiiru\ny'okumugatta ku kibiina kya NUP\nabiveemu kubanga yakibala bubi.\nKibalama essaawa eno akuumibwa\namagye, waliwo abagamba nti\nyabyeyogeredde mu mutima gwe\nabalala nti yakakiddwa.\nWabula nga tannatandika\nkukuumwa, Kibalama yakomawo\nku NUP n'ategeeza nga bwe\nyali abuliddwaako emirembe\nokuva lwe yawa Bobi ekibiina\namagye gagamba nti obukuumi babumuwa\nlw'abo abamaze ebbanga\nMu kulayiza Kyagulanyi e Kakiri,\nKibalama yamukwasa ebintu\nebikulu ebinaamuyamba okukulembera\nekibiina omwali Bayibuli,\nbendera ya Uganda n'eyekibiina\nkya NUP, ssemateeka wa Uganda\nn'owa NUP. Ekirayiro yakikola adda\nmu bigambo Kagombe bye yali\namusomera. Essaawa eno Kagombe\nnaye alumiriza nti Bobi by'akola tebakyabitegeera\nobutaano obwa ddoola teyazisasula.\nByonna Bobi Wine yabyogeddeko\nmu bigambo bitono nti Kibalama\nalina okuba nga yakakiddwa\nokwogera bye yayogedde kubanga\nokusinziira ku biwandiiko by'alina\nokuva ku Kibalama ne Kagombe,\ntebandyegaanyi bye baawandiika.\nOkugenda mu bya Kibalama,\nBobi Wine yamala kulemererwa\nkuwandiisa kiwendo kya People\nPower olw'emisoso emingi.\nOmukwano gwa baze gummazeeko 'situleesi'


Olubereberye Katonda yatonda eggulu n'ensi.- Olubereberye 1:1\nKatonda n'ayogera nti, Amazzi gazaale ebyewalula bingi ebirina obulamu, era n'ekibuuka kibuuke ku nsi mu bbanga ery'eggulu.- Olubereberye 1:20\nKatonda n'atonda balukwata abanene, na buli ekirina obulamu ekyewalula, amazzi kye gaazaala mu ngeri zaabyo, na buli ekibuuka ekirina ebyoya mu ngeri yaakyo: Katonda n'alaba nga birungi.- Olubereberye 1:21\nKatonda n'ayogera nti, Ensi ereete ekirina obulamu mu ngeri yaakyo, ente, n'ekyewalula, n'ensolo y'ensi mu ngeri yaayo: bwe kityo bwe kyali.- Olubereberye 1:24\nKatonda n'ayogera nti, Tukole omuntu mu ngeri yaffe, mu kifaananyi kyaffe: bafugenga eby'omu nnyanja n'ebibuuka waggulu, n'ente, n'ensi yonna, na buli ekyewalula ku nsi.- Olubereberye 1:26\nKatonda n'atonda omuntu mu ngeri ye, mu ngeri ya Katonda mwe yamutondera; omusajja n'omukazi bwe yabatonda.- Olubereberye 1:27\nMukama Katonda n'abumba omuntu, n'enfuufu y'ensi, n'amufuuwamu mu nnyindo omukka ogw'obulamu; omuntu n'afuuka omukka omulamu.- Olubereberye 2:7\nkubanga mu nnaku omukaaga Mukama mwe yakolera eggulu n'ensi, ennyanja, n'ebintu byonna ebirimu, n'awummulira ku lunaku olw'omusanvu: Mukama kyeyava aluwa omukisa olunaku olwa ssabbiiti, n'alutukuza.- Okuva 20:11\nNaye nno buuza ensolo, zinaakuyigiriza; N'ennyonyi ez'omu bbanga, zinaakubuulira: Oba yogera n'ettaka, linaakuyigiriza; N'ebyennyanja ebiri mu nnyanja binaakunnyonnyola. Ani atamanyi mu ebyo byonna, Ng'omukono gwa Mukama gwe guleese ebyo?- Yobu 12:7-9\nKatonda abwatuka kitalo n'eddoboozi lye; Akola ebikulu bye tutayinza kutegeera.- Yobu 37:5\nLaba nno envubu gye nnatondera awamu naawe; Erya omuddo ng'ente. Laba nno amaanyi gaayo gali mu kiwato kyayo, N'amawaggali gaayo gali mu binywa eby'omu lubuto lwayo. Yeesagga omukira ng'omuvule: Ebinywa eby'omu kiwato kyayo byegatta wamu. Amagumba gaayo galiŋŋanga enseke ez'ebikomo; Amagulu gaayo galiŋŋanga ebyuma ebisiba.- Yobu 40:15-18\nObukiika obwa kkono n'obwa ddyo wabutonda: Taboli ne Kerumooni zisanyukira erinnya lyo.- Zabbuli 89:12\nEnsozi nga tezinnazaalibwa, Era nga tonnabumba nsi n'ebintu Okuva mu mirembe gyonna okutuusa mu mirembe gyonna, ggwe Katonda.- Zabbuli 90:2\nOtuma omwoyo gwo, ne bitondebwa; Era ofuula obuggya amaaso g'ettaka.- Zabbuli 104:30\nBitendereze erinnya lya Mukama: Kubanga yalagira, ne bitondebwa.- Zabbuli 148:5\nBw'atyo bw'ayogera Katonda, Mukama eyatonda eggulu n'alibamba; eyayanjuluza ensi n'ebyo ebigivaamu; awa omukka abantu abagiriko n'omwoyo abo abagitambulako:- Isaaya 42:5\nNze mmumba omusana era ntonda ekizikiza; ndeeta emirembe era ntonda obubi; nze Mukama akola ebyo byonna.- Isaaya 45:7\nNakola ensi ne ntondera abantu mu yo: nze, engalo zange, nabamba eggulu, n'eggye lyalyo lyonna nze naliragira.- Isaaya 45:12\nKubanga bw'atyo bw'ayogera Mukama eyatonda eggulu; ye Katonda; eyabumba ensi n'agikola; ye yaginyweza, yagitonda obutaba ddungu, yagibumba okutuulwamu; nti Nze Mukama; so tewali mulala.- Isaaya 45:18\nKubanga, laba, ntonda eggulu eriggya n'ensi empya: so ebintu ebyasooka tebirijjukirwa so tebiriyingira mu mwoyo.- Isaaya 65:17\nFenna tetulina kitaffe omu? Si Katonda omu eyatutonda? tukuusizakuusiza ki buli muntu muganda we, nga twonoona endagaano ya bajjajjaffe?- Malaki 2:10\nNaye okuva ku lubereberye lw'okutonda, yabatonda omusajja n'omukazi.- Makko 10:6\nKubanga ennaku ezo ziriba za kulabiramu nnaku, nga tezibangawo bwe zityo kasookedde Katonda atonda ebyatondebwa okutuusa kaakano, so teziriba.- Makko 13:19\nEbintu byonna byakolebwa ku bw'oyo; era awataali ye tewaakolebwa kintu na kimu ekyakolebwa.- Yokaana 1:3\nKubanga ebibye ebitalabika okuva ku kutonda ensi birabikira ddala nga bitegeererwa ku bitonde, obuyinza bwe obutaggwaawo n'obwakatonda bwe; babeere nga tebalina kya kuwoza: kubanga, bwe baamanya Katonda, ne batamugulumizanga nga Katonda newakubadde okumwebazanga, naye ne bagobereranga ebitaliimu mu mpaka zaabwe, omutima gwabwe omusirusiru ne guzikirizibwa. Bwe beeyita ab'amagezi, so nga baasiruwala, ne bawaanyisa ekitiibwa kya Katonda ataggwaawo okufaanana ekifaananyi ky'omuntu aggwaawo, n'eky'ebibuuka n'eky'ebirina amagulu ana n'eky'ebyewalula. Katonda kyeyava abawaayo eri obugwagwa mu kwegomba kw'emitima gyabwe, okwonoonanga ekitiibwa ky'emibiri gyabwe bokka na bokka: kubanga amazima ga Katonda baagawaanyisaamu obulimba, ne basinzanga ne baweerezanga ekitonde okusinga Omutonzi, eyeebazibwa emirembe n'emirembe, Amiina.- Abaruumi 1:20-25\nKubanga okutunuulira ennyo okw'ebitonde kulindirira okubikkulirwa kw'abaana ba Katonda. Kubanga ebitonde byateekebwa okufugibwa obutaliimu, si lwa kwagala kwabyo wabula ku bw'oyo eyabifugisa, mu kusuubira nti era n'ebitonde byennyini nabyo biriweebwa eddembe okuva mu kufugibwa okuvunda okuyingira mu ddembe ery'ekitiibwa ky'abaana ba Katonda. Kubanga tumanyi ng'ebitonde byonna bisinda era birumirwa wamu okutuusa kaakano.- Abaruumi 8:19-22\nera kubanga omusajja teyatondebwa lwa mukazi; wabula omukazi olw'omusajja:- 1 Abakkolinso 11:9\nKubanga ffe tuli mulimu gwe, abaatonderwa mu Kristo Yesu olw'ebikolwa ebirungi, Katonda bye yasooka okuteekateeka ffe okubitambulirangamu.- Abaefeeso 2:10\nkubanga mu oyo ebintu byonna mwe byatonderwa, mu ggulu ne ku nsi, ebirabika n'ebitalabika, oba nga ntebe za bwakabaka, oba bwami, oba kufuga, oba masaza; ebintu byonna byatondebwa ye, era ne ku lulwe;- Abakkolosaayi 1:16\nMwekuume tewabeerangawo muntu abanyaga mu bufirosoofo n'eby'obulimba ebitaliimu, okugobereranga ebyayigirizibwa abantu, okugobereranga eby'olubereberye eby'ensi, okutali kugoberera Kristo- Abakkolosaayi 2:8\nne mwambala omuntu omuggya, afuulibwa omuggya olw'okutegeera mu kifaananyi ky'oyo eyamutonda:- Abakkolosaayi 3:10\nnga bawera okufumbiriganwanga era nga balagira okulekanga ebiriibwa, Katonda bye yatonda biriirwenga mu kwebaza abakkiriza ne bategeerera ddala amazima.- 1 Timoseewo 4:3\nEra nti Ggwe, Mukama, ku lubereberye wassaawo emisingi gy'ensi, N'eggulu mulimu gwa mikono gyo:- Abaebbulaniya 1:10\nOkukkiriza kye kinyweza ebisuubirwa kye kitegeereza ddala ebigambo ebitalabika. Kubanga abakadde baategeerezebwa mu okwo. Olw'okukkiriza tutegeera ng'ebintu byonna byakolebwa kigambo kya Katonda, era ekirabika kyekyava kirema okukolebwa okuva mu birabika.- Abaebbulaniya 11:1-3\nnga mumaze okusooka okutegeera kino, nga mu nnaku ez'oluvannyuma abasekerezi balijja n'okusekerera, nga batambula okugobereranga okwegomba kwabwe bo ne boogera nti Okusuubiza kw'okujja kwe kuli luuyi wa? Kubanga, bajjajjaffe kasookedde beebaka, byonna bibeera bwe bityo nga bwe byabanga okuva ku kutondebwa. Kubanga beerabira kino nga balaba, ng'edda waaliwo eggulu, n'ensi eyava mu mazzi era yali wakati mu mazzi, olw'ekigambo kya Katonda, ensi ey'edda amazzi kyegaava gagisaanyaawo n'ezikirira:- 2 Peetero 3:3-6\nEra eri malayika ow'ekkanisa ey'omu Lawodikiya wandiika nti Bw'ati bw'ayogera oyo Amiina, omujulirwa omwesigwa era ow'amazima, olubereberye lw'okutonda kwa Katonda, - Okubikkulirwa 3:14\nOsaanidde ggwe, Mukama waffe, Katonda waffe, okuweebwanga ekitiibwa n'ettendo n'obuyinza: kubanga ggwe wabitonda byonna, era byabaawo lwa kusiima kwo, era byatondebwa.- Okubikkulirwa 4:11\nn'alayira oli aba omulamu emirembe n'emirembe, eyatonda eggulu n'ebirimu, n'ensi n'ebirimu, n'ennyanja n'ebirimu, nti tewalibeera kiseera nate:- Okubikkulirwa 10:6\nNe ndaba malayika omulala ng'abuuka mu bbanga ery'omu ggulu ng'alina enjiri ey'emirembe n'emirembe, okubuulira abatuula ku nsi na buli ggwanga n'ekika n'olulimi n'abantu, ng'ayogera n'eddoboozi ddene nti Mutye Katonda, mumuwe ekitiibwa; kubanga ekiseera eky'omusango gwe kituuse: mumusinze eyakola eggulu n'ensi n'ennyanja n'ensulo z'amazzi.- Okubikkulirwa 14:6-7


Bukedde Online - Obujulizi ku baatemudde Kirumira buubuno\nOkukola kunnemesezza obufumbo bwange\nNkole ntya okufuna obwagazi?\nEbitongole by'ebyobulamu byagala wabeewo ennoongoosereza mu mateeka...\nEngeri gye abazigu b'emmundu gye baatemuddemu...\nOkukola kunnemesezza obufumbo bwange...\nNZE Ruth Nabukeera 28, ndi mutuuze w’e Gombe ekisangibwa mu disitulikiti y’e Wakiso.\nNze Sandy Lukwago e Rutaba. Njagala kumpa ku magezi. Sikyalina bwagazi mu bya mu kwano. Nkole ntya?\nBiibino by'olina okukola ng'onookyaza...\nEbintu by'otolinakwerabira ng'otegekera abagenyi bo ku mazuukira gano\nEbitongole by'ebyobulamu byagala...\nDisitulikiti y'e Masaka egobeddwa...\nAbakungu ba disitulikiti y'e Masaka bali mukattu olw'abaliko obulemu okubagaana okusengukira mu ssomero lyabwe...


Tunda Bitcoin ne Ononpay | Paxful\nTunda Bitcoin ne Ononpay\nSasulwa okuyita mu banka , waleti y`oku mutimbagano, kaadi z`ekirabo n`engeri z`okusasula endala ezisoba mu 350.\nLindako nga bwe tukunoonyeza ebivuganyo ebisingira ddala.\nEbbeeyi ya buli Bitcoin\nEngeri y`okutunda Bitcoin ku Paxful\nKati kyangu okutunda Bitcoin ng`omutunzi wa Paxful. Oli wa ddembe okugereka emiwendo egigyo , era weeroboze ku nkola z`okusasulamu ezisukka mu 300 mw`oyinza okusasulirwa ng`otunze Bitcoin yo. Engeri Paxful bwe kali akatale ka muntu-ku-muntu, osobola okutunda Bitcoin yo eri abaguzi abasoba mu bukadde 3 mu nsi yonna. Ekibanja kyaffe kyanguyiza abakyayiga n`abakiruddeko kyenkanyi, okusobola okukola amagoba.\nOkutunda Bitcoin Mbagirawo, ggulawo akaawunti ya Paxful oba ggulawo gy`olina . Ng`omaze okuyingira, goberera emitendera gino:\nTeekako ebyetaago byo – Londako engeri gyoyagala okusasulwamu n`omuwendo gwa Bitcon ogusinga obunene gw`oyagala okutunda. Era osobola n`okulaga w`oli n`ekika kya ssente ky`oyagala. Ng`omaze, koona ku Noonya Ebivuganyo. Ojja kulaba olukalala lw`ebivuganyo ebiriko kw`onaalonda.\nWekebejje ebivuganyo – Nga tonnalonda kivuganyo, kakasa nti okebera ebintu ebikulu ebikwata ku mutunzi, omuli amannya, obumanyifu, omutendera gw`okukakasibwa n`omuwendo gwa buli Bitcoin n`ebirala. Ng`omaze okuzuula ekivuganyo ekikugwana, nnyiga ku Tunda. Tekijja kuggulirawo mangu ago busuubuzi, naye kijja kulambika ku bukalu n`obukwakkulizo bw`ekivuganyo obwateereddwawo omutunzi.\nTandika obusuubuzi – Bw`oba mumativu n`obukalu bw`omutunzi, yingizaamu omuwendo gw`oyagala okusuubuza era okoone ku Tunda Kati. Kino kijja kuggulawo okunyumya kw`obusuubuzi okw`obuliwo era kisse Bitcoin yo mu nsibo yaffe eyeesigika. Soma ebiragiro ebikuweereddwa n`obwegendereza , era obigoberere. Ng`omuguzi wo aggusizza obusuubuzi n`osasulwa, osobola okuweereza Bitcoin. Osobola okuwanula alisiiti y`olukale ng`obusuubuzi buwedde.\nLeka okuddibwamu – Ng`omalirizza okutunda Bitcoin yo bulungi, teweerabira kuwa gw`osuubulagana naye kuddibwamu. Kino kya mugaso nnyo eri ekibanja kyaffe kubanga kiyamba okuzimba obumanyifu bw`omukozesa.\nOkumanya ebisingawo, laba mu bujjuvu vidiyo yaffe esomesa engeri y`okutuda Bitcoin amangu. Era osobola okuteekawo ekivuganyo okutunda Bitcoin ng`ogoberera ennambika yaffe ku ngeri y`okutandika ekivuganyo ku Paxful.\nAkatale ka Paxful aka muntu-ku-muntu kangu okukozesa, kakuumibwa ensibo era kufunika okwetoloola ensi yonna. Tandika okusuubula leero!


Bukedde Online - Ekyatutte Kiwanda ne Nankabirwa ewa Katikkiro Mayiga\nBobi ne Kibalama bagasimbaganye mu kkooti ...\nEYAAKALONDEBWA ku bumyuka bwassentebe wa NRM atwala Buganda, Godfrey Kiwanda asitudde ttiimu y’aba NRM omuli ne Nampala wa Gavumenti, Ruth Nankabirwa ne beeyanjula ewa Katikkiro wa Buganda ne bamunnyonnyola ku nteekateeka za Pulezidenti Museveni okwesimbawo ku Bwapulezidenti mu kalulu ka 2021.\nKiwanda ( ku kkono), Katikkiro Mayiga ne Ruth Nankabirwa nga bali e Mmengo.\nKiwanda era nga ye minisita omubeezi ow'ebyobulambuzi owa Uganda yabadde ne Ruth Nankabirwa, eyaliko sipiika w'olukiiko lw'amawanga g'Obuvanjuba bwa Afrika, Margaret Nantongo Zziwa, Hajjat Faridah Nambi ng'ono yaAkwatidde NRM bendera ku kifo ky'omubaka omukazi owa Kampala, Rogers Mulindwa nga ye mwogezi wa NRM n'abakungu abalala.\nKiwanda ne banne baakwasizza Mayiga ssemateeka w'ekibiina kya NRM, n'ebiwandiiko ebirala ebiraga ebituukiddwaako. Baasuubizza n'okumutwalira manifesito yaabwe eya 2021-2026 bweneefuluma.\nKiwanda yasuubizza nti emivuyo egyalabikidde mu kulonda kw'akamyufu k'ekibiina tegijja kuddamu kulabika ng'emu ku ntabwe yavudde ku nkalala z'abalonzi ezaabadde zitategekeddwa bulungi ate n'enkola empya ey'okusimba mu migongo.\nKatikkiro Mayiga yagambye nti ekibiina ky NRM ekirabo kyekiyinza okulekera Uganda kwe kuteekawo okulonda okulabibwa n'omwana omuto nti kwa mirembe, amazima n'obwenkanya nga kino kyakukulaakulanya ebyobufuzi by'eggwanga.\n"Nze ne bannange tulowooza nti ekyobugagga NRM kyesaana okulekera Uganda,kwe kulaba nti okulonda mu bibiina munda okutandikira ddala mu NRM ne mu kulonda okwa Uganda yonna kubeera kwa mirembe,mazima na bwenkanya. Sirowooza nti NRM erina ekintu kyesobola okulekera Uganda okusukka ekyo, ebirala bisobola okulinda," Mayiga bwe yategeezezza.\nKatikkiro Mayiga yayise mu baminisita okwebaza Pulezidenti Museveni ne kabineti ye olw'okuddiza Obwakabaka emmotoka ekika kya Rolls Royce Ssekabaka Muteesa II gye atambulirangamu n'ategeeza nti Obwakabaka bwagala eddewo etambule.\nN'alaga essuubi nti Gavumenti ejja kubayambako okugirabirira kubanga ebadde mu mikono gyayo okuva mu 1966.\nAziz 2015 tegumusaze\nBUKEDDE W'OLWOMUKAAGA YATUUSE DDA MU KATALE NG'AKULEETEDDE BINO.\nEnkenene enzungu za ttunzi era akatale kakyannemye okumatiza


Bukedde Online - DP efuumudde Kezaala ku bwassentebe\nDP efuumudde Kezaala ku bwassentebe\nLukwago ayambalidde Mao: 'Lekulira kuba ekibiina kikulemye okuddukanya'\nOmukungu wa IMF alabudde Gavt. ku kusabiri...\nABAKULEMBEZE ba DP ku lukiiko olufuzi (NEC) bayimirizza Ssentebe Mohammed Baswale Kezaala eyalondeddwa ku bwa Ambasada ne bamugaana okuddamu okukola omulimu gwonna ku lw’ekibiina.\nKezaala (ku ddyo) n’abamu ku bakulembeze ba DP mu lukiiko ku Lwokuna lwa wiiki eno.\nBakakasizza omumyuka we, Dr. Mayambala Kiwanuka okutuula mu ntebe ye okutuusa nga ttabamiruka atudde n’alonderamu omuntu omulala.\nBalagidde Kezaala asseemu ebbaluwa eraga nti alekulidde ekifo ekyo era ebiwandiiko by’ekibiina byonna by’abadde atereka n’okukozesa abizze ku kitebe.\nEnsonda mu DP zaategeezezza nti kino kyaddiridde Kezaala okulaga nti takirabamu mutawaana okutwala ekifo kya Ambasada kubanga mulimu gwa Gavumenti ogusobola okukolebwa omuntu ow’ekibiina ky’ebyobufuzi ekirala kyonna.\nKino kyawakanyiziddwa abakulu mu kibiina nga bagamba nti engeri gye yalondeddwa Pulezidenti Museveni nga tebategeezeddwaako, kitegeeza nti waliwo ebigendererwa eby’ebyobufuzi ebikiri emabega.\nPulezidenti wa DP, Nobert Mao eyabadde n’abamu ku bakulembeze ku NEC baayawukanye ne Kezaala nga bamulagidde awandiike ebbaluwa erekulira baleme kulabika ng’abamusindiikiriza.\nKyasaliddwaawo Mao afulumye ekiwandiiko ku nsonga za Kezaala enkya ku Lwokubiri.\nAkola nga Ssaabawandiisi wa DP, Gerald Siranda yategeezezza Bukedde nti wadde ekifo ekyo kiragibwa ng’ekyomukozi wa Gavumenti, naye embeera y’ebyobufuzi eriwo abakikolamu olw’okuba balondebwa Museveni, bakozesebwa mirimu gimukuumira mu buyinza n’okutuukiriza manifesto ya NRM.\nBino we bijjidde nga munnamateeka era Pulezidenti w’ekibiina kya JEEMA, Asuman Basaalirwa alaalise okutwala Gavumenti mu kkooti ng’agivunaana okulonda Kyabazinga Gabula Nadiope IV ku bwa Ambasada ow’enjawulo mu ofiisi ya Pulezidenti ky’agamba nti kikontana ne Ssemateeka akugira abakulembeze ab’ennono okubeera mu kifo eky’enzirukanya ya gavumenti n’eky’ebibiina by’ebyobufuzi.\nWabula ate Katikkiro wa Busoga yasinzidde mu lukiiko lwabwe olwatudde ku Lwomukaaga, n’annyonnyola nti ekifo ekyaweereddwa Gabula kya njawulo era kiringa kya nnakyewa era emirimu Gabula gy’anaakikolerangamu gyakuvanga wa Pulezidenti butereevu era nga gw’annyonnyola ebigivuddemu.\nYawunzise agamba nti baakwebuuza ku bataka, abaamasaza 11 n’abantu abakulu mu Busoga basalewo ku nsonga eno.\nMohammed Baswale Kezaala\nAba DP bajeemedde Nobert Mao\nAba DP bali mu kakuyege w'okutereza obukulembeze\nDP ne FDC bibiina bya "Diiru"-Rwomushana


EKIKULUKUTO - EKYALALO\nTaata yatuula nga bulijjo mukifokye ekyabulilunaku, natandika okwogera kussomo eryalero, erinnya «ISTIHAADH» ekyalalo.\nBwamala okwogera ekigambo ekyo nentegeera munyukta zakyo nga ziringa eza haizi bwentyo bwennakifuna mumagezi gange.\nq Nengamba: abaffe ekikulukuto Nakyo kirimubintu ebyeyawulidde abakyala:\n- Nagamba nti yye.... naye.....\nq Naye kiki:\n- Naye kakwakkuizo obutabamusayi gwa haizi (M.P) , wadde nifasi, wadde kiwundu, yadde kizimba yadde okukwata omuwala atennetuuka (bikira).\nNengamba: Amakulu gekyalalo ekitegzaomusayi gwekyalalo teguba gwa haizi oba Nifasi oba kiwundu oba kizimba oba omusayi ogwokuyuza omuwala omuto:?\nNagamba nti yye.\nNengamba nti emisayi egyo mingi.\nNagamba nti egimu mugyo kabonero kakujimuka kwamukazi wamu nokuvuvuka abaffe tolaba nti omukyala bwakaddiwa nalekerawo kufuna haizi tazaala.\nNengamba nti omusayi gwebiwundu nebizimba nenifasi gutegerekeka bulijjo naye omukyala ategeera atya nti guno omusayi gwakyalalo era sigwa haizi?\nNagamba ojjukira ebitendo bya haizi?\nNengamba: yye, haizi muaayi mumyufu, oba muddugavu, gufuluma nakubabu;kirira, wamu nokwokerera.\nNagamba: Mubiseera ebisinga ebitendo byomusayi gwekyalalo byawukana nomusayi gwa haizi, omusayi gwekyalalo luberera guba gwayero mulanji, atenga mwangu, ate gufuluma awatali bulumi wadde okwocha.\nNengamba: Omukazi ayawulawo atya nti guno omusayi sigwegugulawo obuto (akajji ka bikira) singa gujjidde kumu naokufumbirwa?\nNagamba: Omusayi ogujjawo bikira gubunyisa ekipamba, era negubanga omwezi mumusayi naye ogwe ekyalalo guyinza okubunyisa ekipamba ate guyinza okubuukawo negweyongera negutuuka kwekyo kyasibisizza nakyo, ekipamba.\nq Obanga kyekyo omusayi gwekikulukuto guyinza okubunyisa ekipamba kulwobunji bwagwo?\n- Yye, ate guyinza obutabunyi sa pamba, kubanga ekikulukuto kirimu emiteeko esatu:\n1- Ekyalalo ekingi :pamba bwajjula omusayi negweyongera, negukiusukka, negubuuka ekisibye pamba negusabana ekisibye.\n2- Ekyalalo ekyomumakkati: pamba bwajjula omusayi, nayenga tegubuse pamba kutuuku kukisibye pamba.\n3- Ekyalalo ekitono: omusayi bweguteeka langi kupamba negutabunyisa pamba kulwobutono bwagwo.\nq Buli muteeko gulamulwa gutya mumitee ko esatu?\n- Ekikulukuto ekingi, kikata kumukyala okunaba emirundi esatu, oluna;ba lwa swalat subuhi, nolunaba lwessala ebbiri zuhuri ne Asri bwabanga azigasse nolunaba lwessala ebbiri magribi ne isha;a, bwaba azigasse naye bwabatagasse bulisswala aba alina okunaba kulwayo.\nq Abaffe okulamula okwo kwabulingeri zonna?\n- Nedde, okulamula kuno singa omusayi gujjanga tegukutuka kupamba naye bweguba gukutuka kupamba, era nga asobola okuna;ba era nasala essala emu oba okusongawo nga omusayi tegunabunyisa pamba mulundi mulala awo aba alina okuddamu okuna;ba buli musayilwegujja, bwanaba nasala zuhuri, ate negujja nga tanasala asri oba negujjira musswala wakati kikakata kuye okunaba kulweswala.\nSinga akabanga akali wakati wokweyoleka kwemisayi ebiri kamusobozesa okusaliramu essala ebbiri oba sala enyingi akkirizibwa okkola ekyo awatali kuddamu kunaba bupya.\nEbyo biri mumusayi omunji ogwekikulukuto.\nAte ogwomumakkati, ekimukakatako kufuna wuzu bulissala oba okunaba buli lunaku omulundi gumu nga tanaba kufuna wuzu ya sswala.\nq mpayo ekyokulabirako?\n- Oluberyeberye nga ssala ya fajiri tenaba omukazi akizudde nti alina ekikulukuto kati neyegezesa yekenyini nalabanga ekyalalo kyamumakkati awo anaba ate natawaza nasala sala ya al-fajiri, okunaba okwo kumala eri essala zonna mulunaku olwo awamu newuzu buli sala, olunaku olwokubiri bwerutuuka anaba era nafuna wuzu, nabwekityo nagendeerewo mumbeera.\nAte ekikulukuto ekitono: ekimukakatako kutawaza kwokka buli ssala kebeere wajibu oba mustaha bbu.\nq Abaffe ekyalalo ekyomukazi kikyuka okuva mumu teeko nekidda mumuteeko omulala?\n- Yye kiyinza okukyuka ogubadde omutono ne gufuuka omungi, ate omungi negufuuka omutono.\nq Omukazi amanya atya okuchuka kwomuuusayigwe ogwekyalalo?\n- Alina okwegezesa yekenyini nga swala tennaba namanya, bwamala nakolera kwekyo ekimusanira okkala nga asinziira kukwegezesa.\nOmusayi bweguba mutona aba alina kutawaza ate bweguba mumakkat mulunaku anabamu lumu atenatawaza buli ssala.\nq Pamba afungiddwa nomusayi nekyo kyebasibisi zza pamba bwebyesigako omusayi?\n-kirungi kuye abikyuse oba okubiyonja kubuli swala singa omusayi guba mutono oba gwamumakkati, naye bweguba mungi akkolanga bwekyetagisa, ate neyekuuma omusayi obutafu luma okuva munkamerero yokunaba okutuuza kunkomerero ye ssala bwekibanga tekimuko sa mukwekuma.\nq Yye abaffe kiri kuye okwanguwa okusala oluvanyuma lwokwetukuza?\nq kiki ekyetagisa kuwekyalalo musharia?\n1- owekikulukuto kimukakatako okwetukuza oluvanyuma nga omusayi gukutuse, kulwakusa;la esswala ejja ne wuzu singa omusayi guba mutono oba gwawakati, ate nanaaba singa omusayi guba mungi.\n2- owekikulukuto mumiteeko esatu kimuzirako okwata ku Quran eyekitiibwa nga tanaba kwetukuza ate bwamala okwetukuza kikkirizibwa nga tannaba kujjuza swalaye.\n3- kikkirizibwa okuwa talaka nga alina ekyalalo.\n4- ebiri kuwa haizi tebikwata kuwakyalalo: nga obutegatta namusajja, obutayingira mumizigiti okusoma aya yasajida.\n5- kikkirizibwa okusiiba eri oyo owekyalalo ekitono oba ekyomumakati singa abanga takoze ekyo ekimukakatako kusswala: kutawaza oba naba okaye womusayi omungi oyo abamanyi bonna okusiima kwa Allah kubeere kubo bagamba: kusiibakwe kusinziira kwebyo ebimukakatako mukusaala nokunaaba muntandikwa yokusiiba wamu nokunaba buli luna ku emisana naye ekisinga okuba ekituufu kirinti okusiibakwe tekuyimiridde kwebyo kulyoke kubeere okutuufu.\n6- Owe kikulukuto ekingi tekimwetagisa kufuna wuzu oluvanyuma lwokunnaba ate kikakata kuwa isitihadha eyomumakkati okufuna wuzu oluvanyuma lwokunaaba okumukakatako.


Bukedde Online - Katumba Wamala aggyeewo paaka ya Lubigi\nKatumba Wamala aggyeewo paaka ya Lubigi\n'Abakozi ba URA babangulwe ku by'omusolo'\nOmusomesa agambibwa okutigaatiga omuyizi a...\nMINISITA omubeezi ow’ebyenguudo, Gen. Katumba Wamala alagidde ppaaka ya Lubigi eggyibwewo kisobozese emirimu gy’okukola oluguudo lwa Nansana - Busunju okutambula obulungi.\nGen. Katumba (owookubiri ku kkono) mu kutongoza omulimu gw’okukola oluguudo. Wakati ye meeya Regina Bakitte addiriddwa omubaka Robert Kasule ne Haji Abdu Kiyimba (ku ddyo). Ku kkono ye Betty Naluyima.\nYategeezezza nti ppaaka eno eriwo mu bukyamu kuba eri mu lutobazzi era abaagiteekawo baakola kikyamu.\n“Enkulungo y’e Namungoona ku luguudo lwa Northern Bypass ne Hoima Road yaggyiddwaawo kuba enguudo zigenda kubaako nnyingi ezeetooloola mu pulojekiti empya ey’okulongoosa Northern Bypass nga singa esigalawo eyinza okulemesa omulimu guno okutambula obulungi.\nAba takisi bagende mu ppaaka ya Munisipaali y’e Nansana,” Minisita Katumba bwe yategeezezza.\nYabadde atongoza omulimu gw’okukola oluguudo lwa Nansana –Wamala- Katooke Jinja Kalooli okulaba nga luyiibwa kkoolaasi.\nMinisita era yasabye abantu obutayiwa kasasiro mu nguudo kuba kivaako emifulejje okuzibikira, enguudo ne zoonooneka n’awa eky’okulabirako ky’oluguudo lwa Nansana - Busunju olubatawaanyizza ennyo olw’abantu obutafaayo kululabirira n’okumanya ebirwonoona babyewale.\nMinisita yeeyamye okukolera awamu n’abakulembeze mu munisipaali y’e Nansana okulaba ng’oluguudo lukolebwa nga tewali kutaataaganyizibwa era n’ayanjula n’ebyuma ebipya ebyaleeteddwa okukola oluguudo bye yakwasizza munisipaali.\nMeeya wa munisipaali y’e Nansana, Regina Bakitte yategeezezza nti oluguudo luno luliko kiromita 9 era nga baakulukola mu bitundu okutuusa nga luwedde.\n“Nsaba n’abantu batandike okuzimba ebizimbe ebiri ku mutindo kuba oluguudo bwe lunaakolebwa, bizinensi ez’amaanyi ze twagala okukolerako,” Bakitte bwe yategeezezza.\nSsaabalabirizi alaze engeri y'okwewala Coronavirus\nAb'e Kaliiti bekalakasizza lwa nfuufu esusse\nBannarotary e Bweyogerere boozezza emmotoka okudduukirira munnaabwe eyalwala ensingo\nBakansala temulwanyisa bassentebe bammwe - Bwanika\nPoliisi yeezoobye n'aba takisi ng'ebasengula mu Lubigi\nOlutalo lubaluseewo mu ppaaka ya Lubigi ne ye Nansana


Bukedde Online - Njagala kufuna mulwadde munnange twebeesebeese\nNjagala kufuna mulwadde munnange twebeesebeese\nAmateeka omukazi omufumbo asinza bba ssente...\nEddagala abakazi lye ‘bajjanjabisa’ abasajja...\nObulamu bw’omu naddala ng’omuntu olina akawuka si bwangu. Bwe wabaayo omukyala nga naye alina akawuka nga mwetegefu okutambula nange mu nsonga z’omukwano era ng’ajja kusobola n’okunzaalirayo ku baana, nkubira.\nOBULAMU bw’omu ng’olina akawuka si bwangu. Nze Deo Hatangimbabazi, 45 mbeera Kaliiti mu Wakiso. Eno najjayo mu 1994 nga nava Kabale, Kigezi okupakasa.\nEbintu byatambula bulungi okutuusa mu 2006 obulwadde bwe saasooka kumanya bwe bwanzingako ne bunkuba ku ndiri.\nNnasooka ne nneegumya naye oluvannyuma embeera embi gye nnalimu, abantu bange banteeka mu mmotoka ne bantwala mu ddwaaliro ly’amagye e Bombo.\nBankebera mangu obulwadde bwa siriimu era ne bazuula nga mbulina. Abaserikale b’omubiri gwange baali 48 ekyalaga nti obulamu bwange bwali bugenda. Banteeka ku ccupa n’obujjanjabi bwa ‘septrine’ n’eddagala eddala okumala emyezi esatu.\nNnali mumalirivu nnyo mu kumira eddagala lino ekyalinnyisa abaserikale b’omubiri gwange. Oluvannyuma nnatandika ne ARVS. Okuva lwe nnamanya nga bwe nnina obulwadde siddiriranga mu kugoberera mateeka g’abasawo. Seeraliikirira bulwadde, seerabirangako kumira ddagala era nneegendereza nnyo obulamu bwange.\nNsobola bulungi okukola emirimu gyange egy’okuzimba n’okusereka amayumba. Mu kiseera kino abaserikale b’omubiri bali 430. Eno y’ensonga lwaki ntandise n’okulowooza ku ky’okuwasa omukazi bwe tufaanana mu mbeera eno.\nObulamu bw’omu naddala ng’omuntu olina akawuka si bwangu. Bwe wabaayo omukyala nga naye alina akawuka nga mwetegefu okutambula nange mu nsonga z’omukwano era ng’ajja kusobola n’okunzaalirayo ku baana, nkubira ku 0759918509.


Beewaayo Kyeyagalire—Mu Madagascar\nBISOME MU Afrikaans Albanian Alur Amharic Amis Armenian Aymara Azerbaijani Azerbaijani (Cyrillic) Bashkir Bassa (Cameroon) Belize Kriol Bengali Bicol Boulou Bulgarian Cakchiquel (Western) Catalan Cebuano Chichewa Chinese (Cantonese) Chinese (Simplified) Chinese (Traditional) Chinese Cantonese (Simplified) Chitonga Chitonga (Malawi) Chitonga (Zimbabwe) Chitumbuka Chiyao Chol Chuvash Cibemba Cinyanja Croatian Czech Damara Dangme Danish Douala Dutch Edo Efik English Esan Estonian Ewe Fijian Finnish Fon French Ga Garifuna Georgian German Greek Guarani Gujarati Gun Haitian Creole Hausa Hebrew Herero Hiligaynon Hindi Hiri Motu Hungarian Ibanag Icelandic Igbo Iloko Indonesian Isoko Italian Japanese Jula Kabiye Kabuverdianu Kannada Kikamba Kikaonde Kikuyu Kiluba Kinyarwanda Kirghiz Kiribati Kirundi Kisonge Kongo Korean Kurdish Kurmanji Kurdish Kurmanji (Caucasus) Kurdish Kurmanji (Cyrillic) Kwangal Kwanyama Latvian Lingala Lithuanian Low German Luganda Lunda Luo Luswayiri Luswayiri (Congo) Luvale Luwalabu Macedonian Malagasy Malay Malayalam Mam Mambwe-Lungu Marathi Marshallese Maya Mazatec (Huautla) Mbunda Mingrelian Mixe Mixtec (Guerrero) Mongolian Moore Motu Myanmar Nahuatl (Central) Nahuatl (Guerrero) Nahuatl (Huasteca) Nahuatl (Northern Puebla) Ndebele Ndebele (Zimbabwe) Ndonga Nepali Ngabere Nigerian Pidgin Norwegian Nzema Okpe Oromo Ossetian Otetela Pangasinan Papiamento (Curaçao) Persian Pidgin (Cameroon) Polish Ponapean Portuguese Portuguese (Portugal) Punjabi Quechua (Ancash) Quechua (Bolivia) Romanian Russian Samoan Sango Sepedi Sepulana Serbian Serbian (Roman) Sesotho (Lesotho) Sesotho (South Africa) Setswana Shona Sidama Silozi Sinhala Slovak Slovenian Solomon Islands Pidgin Spanish Sranantongo Swati Swedish Tagalog Tajiki Tamil Tarascan Tatar Telugu Tetun Dili Thai Tigrinya Tiv Tlapanec Tojolabal Tok Pisin Tongan Totonac Tshiluba Tsonga Turkish Turkmen Tuvaluan Twi Tzeltal Tzotzil Ukrainian Urhobo Uzbek Uzbek (Roman) Venda Vietnamese Waray-Waray Wolaita Xhosa Yoruba Zande Zapotec (Isthmus) Zulu\nSYLVIANA, alina emyaka nga 25, agamba nti: “Bwe nnawulira nga mikwano gyange banyumya ku ssanyu lye baafuna mu kuweereza awali obwetaavu obusingako, nnawulira nga nange njagala okufuna ku ssanyu eryo. Naye nnali mpulira nti sisobola kugenda kuweereza mu bitundu awali obwetaavu obusingako.”\nNaawe owulira nga Sylviana? Oyagala okuweereza mu bitundu awali obwetaavu obusingako naye nga weebuuza obanga osobola okutuuka ku kiruubirirwa ekyo? Bwe kiba kityo toggwaamu maanyi! Yakuwa ayambye baganda baffe ne bannyinaffe bangi okuvvuunuka okusoomooza okutali kumu ne basobola okugaziya ku buweereza bwabwe. Okusobola okumanya engeri Yakuwa gy’abayambyemu, ka tulabeyo abamu ku bo mu Madagascar, ekizinga ekikwata ekifo eky’okuna mu bunene mu nsi yonna.\nMu myaka ekkumi egiyise , wabaddewo ababuulizi ne bapayoniya abasukka mu 70 okuva mu nsi 11 * abagenze okuweereza mu kitundu kino ekya Afirika ekirimu abantu bangi abaagala okuyiga amazima agali mu Bayibuli. Era wabaddewo n’ababuulizi bangi ab’omu nsi eyo abagenze mu bitundu ebirala eby’ensi eyo okubuulira amawulire ag’Obwakabaka. Ka tulabeyo abamu ku bo.\nOKUVVUUNUKA OKUTYA N’EBINTU EBIMALAMU AMAANYI\nOw’oluganda Louis ne mukyala we Perrine, abali mu myaka 30, baava mu Bufalansa ne bagenda e Madagascar. Okumala emyaka mingi baali balowooza ku ky’okugenda mu nsi endala bagaziye ku buweereza bwabwe, naye nga Perrine alimu okutya. Perrine agamba nti: “Nnali ntya okugenda mu kifo kye simanyi. Nnali ntya okuleka ab’eŋŋanda zange, ekibiina, ennyumba, ekitundu kye nnali mmanyidde, n’ebintu bye nnali mmanyidde okukola. Okutya okwo nnali nnina okukuvvuunuka.” Mu 2012, Perrine yafuna obuvumu era ye ne Louis baagenda okuweereza mu Madagascar. Perrine awulira atya olw’ekyo kye baasalawo? Agamba nti: “Tulabye omukono gwa Yakuwa mu bulamu bwaffe era ekyo kyongedde okunyweza okukkiriza kwaffe. Ku mukolo ogw’Ekijjukizo gwe twasooka okufunira mu Madagascar, abayizi baffe aba Bayibuli kkumi baaliwo!”\nKiki ekyayamba Louis ne Perrine okusigala nga bakyaweereza mu Madagascar nga bafunye ebizibu? Baasaba Yakuwa abasobozese okugumiikiriza. (Baf. 4:13) Louis agamba nti: “Twakiraba nti Yakuwa yaddamu okusaba kwaffe n’atuwa emirembe mu mutima. Ebirowoozo twabissa ku birungi bye twali tufuna mu buweereza bwaffe. Era ne mikwano gyaffe mu Bufalansa baatuwandiikira amabaluwa okutugumya n’okutukubiriza obutaggwaamu maanyi.”—Baf. 4:6, 7; 2 Kol. 4:7.\nYakuwa yawa Louis ne Perrine emikisa. Louis agamba nti: “Mu Okitobba 2014, twagenda mu Ssomero ly’Abakristaayo Abafumbo * eryali mu Bufalansa. Okugenda mu ssomero eryo kyali kirabo kya muwendo nnyo okuva eri Yakuwa.” Bwe baamala essomero eryo, Louis ne Perrine baasanyuka nnyo bwe baasindikibwa okuweereza mu Madagascar.\n“KIJJA KUTUSANYUSA NNYO!”\nDidier ne mukyala we Nadine, we baaviira mu Bufalansa okugenda mu Madagascar mu 2010, baali basussa mu myaka 50. Didier agamba nti: “Bwe twali tukyali bavubuka twaweereza nga bapayoniya, naye oluvannyuma ne tuzaala abaana basatu. Abaana abo bwe baakula twatandika okulowooza ku ky’okuweereza mu nsi endala.” Nadine agamba nti: “Bwe nnalowooza ku ky’okubeera ewala okuva awali abaana bange nnatyamu naye abaana ne batugamba nti: ‘Bwe mugenda okuweereza mu nsi endala awali obwetaavu obusingako, kijja kutusanyusa nnyo!’ Ebyo bye baatugamba byatuzzaamu amaanyi ne tusalawo okugenda. Wadde nga kati abaana baffe tubali wala, kitusanyusa nnyo okuba nti tutera okunyumya nabo.”\nDidier ne Nadine, tekyabanguyira kuyiga lulimi Olumalagase. Nadine agamba nti: “Tetukyali ba myaka 20.” Naye ekizibu ekyo baakyaŋŋanga batya? Okusooka baagenda mu kibiina ekyogera Olufalansa. Oluvannyuma bwe baawulira nga beetegefu okubeera mu kibiina ekyogera Olumalagase, beegatta ku kibiina ekyo. Nadine agamba nti: “Abantu bangi be tusanga nga tubuulira baagala nnyo okuyiga Bayibuli. Emirundi mingi bwe tumala okubabuulira batwebaza. Mu butuufu, mu kusooka nnalinga ng’aloota. Nnyumirwa nnyo okuweereza nga payoniya mu nsi eno. Buli ku makya bwe nzuukuka mba nneesunga okugenda okubuulira.”\nDidier ayogera ku kusoomooza okumu kwe yayitamu ng’atandise okuyiga Olumalagase. Agamba nti: “Lumu bwe nnali nkubiriza olukuŋŋaana mu Lumalagase, nnali sitegeera ebyo ab’oluganda ne bannyinaze bye baali baddamu. Nnabeebazanga bwebaza. Kyokka waliwo mwannyinaze gwe nneebaza ng’alina ky’azzeemu naye abo abaali bamutudde emabega ne bankolera obubonero obulaga nti ekyo kye yali azzeemu tekyali kituufu. Amangu ago nnalonda ow’oluganda omulala, era ndowooza kye yaddamu kyali kituufu.”\nKu lukuŋŋaana olunene olwaliwo mu 2005, Thierry ne mukyala we, Nadia, baalaba omuzannyo ogwalina omutwe “Ba n’Ebiruubirirwa Ebiweesa Katonda Ekitiibwa.” Omuzannyo ogwo ogukwata ku Timoseewo gwabakwatako nnyo era ne bamalirira okugenda okuweereza awali obwetaavu obusingako. Thierry agamba nti: “Bwe twali tukyakuba engalo ng’omuzannyo ogwo guwedde, nnabuuza mukyala wange nti, ‘Tugenda kuweerereza wa?’ Mukyala wange yanziramu nti naye yali alowooza ku kintu kye kimu.” Amangu ddala Thierry ne mukyala we baatandika okukola enteekateeka okutuuka ku kiruubirirwa kyabwe ekyo. Nadia agamba nti, “Twatandika okweggyako ebintu ebimu ne tusigaza bitono ddala!”\nKu kkono: Nadia ne Marie-Madeleine. Ku ddyo: Thierry\nBaatuuka mu Madagascar mu 2006 era baatandikirawo okunyumirwa omulimu gw’okubuulira. Nadia agamba nti: “Abantu be tusanga nga tubuulira batusanyusa nnyo.”\nKyokka bwe waali wayise emyaka mukaaga bukya Thierry ne Nadia bagenda mu Madagascar, baafuna ekizibu eky’amaanyi. Maama wa Nadia, Marie-Madeleine, eyali abeera mu Bufalansa yagwa n’amenyeka omukono era n’afuna n’ebisago ku mutwe. Oluvannyuma lw’okwebuuza ku musawo eyali ajjanjaba Madeleine, Thierry ne Nadia baabuuza Madeleine obanga yandyagadde okugenda okubeera nabo mu Madagascar. Wadde nga mu kiseera ekyo Madeleine yalina emyaka 80, yakkiriza okugenda. Awulira atya okubeera mu nsi endala? Agamba nti: “Oluusi tekimbeeredde kyangu kumanyiira bintu ebimu, naye mpulira nga ndi wa mugaso mu kibiina. N’ekisinga okunsanyusa kiri nti okubeera mu nsi eno kisobozesezza abaana bange okweyongera okubuulira mu nsi eno awali obwetaavu obusingako.”\n“NNALABA OMUKONO GWA YAKUWA”\nRiana ng’awa emboozi mu Luntanduloyi\nOw’oluganda Riana ali mu myaka 20 yakulira mu Alaotra Mangoro, ekitundu ekigimu ennyo ekisangibwa mu buvanjuba bwa Madagascar. Yakola bulungi ku ssomero era yali ayagala okuluubirira obuyigirize obwa waggulu. Naye oluvannyuma lw’okuyiga Bayibuli, yakyusa endowooza ye. Agamba nti: “Nnafuba okumaliriza emisomo gyange egya sekendule nga bukyali. Nnasaba Yakuwa nti, ‘Bwe nnaayita ebigezo ebisembayo, nja kutandika okuweereza nga payoniya.’” Oluvannyuma lw’okumalako sekendule, Riana yatuukiriza kye yasuubiza. Yagenda n’atandika okubeera n’ow’oluganda omu eyali aweereza nga payoniya, n’afuna omulimu ogutaali gwa kiseera kyonna, era n’atandika okuweereza nga payoniya. Agamba nti, “Ekyo kye kintu ekisingayo obulungi kye nnali nsazeewo.”\nKyokka ab’eŋŋanda za Riana tebaategeera lwaki yagaana okufuna obuyigirize obwa waggulu. Riana agamba nti: “Taata wange, taata wange omuto, ne jjajja wange baŋŋamba okufuna obuyigirize obwa waggulu. Naye nnali mumalirivu obutakkiriza kintu kyonna kundeetera kulekera awo kuweereza nga payoniya.” Waayita ekiseera kitono Riana n’ayagala okuweereza awali obwetaavu obusingako. Ekimu ku byamuleetera okweteerawo ekiruubirirwa ekyo kye ki? Agamba nti: “Ababbi baatuyingirira ne babba ebintu byange bingi. Ekyo kyandeetera okulowooza ku bigambo bya Yesu ebikwata ku kweterekera ‘eby’obugagga mu ggulu.’ Nnasalawo okwongera okufuba okukolerera eby’obugagga eby’omwoyo.” (Mat. 6:19, 20) Riana yagenda okuweerereza mu kitundu kya Madagascar eky’ebukiikaddyo. Ekitundu ekyo kiri mayiro nga 800 okuva gye yali abeera era kikalu nnyo. Kibeeramu abantu abayitibwa Abantanduloyi. Lwaki yagenda mu kitundu ekyo?\nNg’ebula omwezi gumu ababbi bamubbe, Riana yatandika okuyiga Bayibuli n’abasajja babiri Abantanduloyi. Yayigayo ebigambo ebitonotono mu Luntanduloyi era n’alowooza ne ku bantu Abantanduloyi abangi abaali batannawulira ku mawulire g’Obwakabaka. Agamba nti, “Nnasaba Yakuwa annyambe okugenda mu kitundu abantu abo gye babeera mbuulireyo.”\nRiana yagenda mu kitundu ekyo era amangu ddala nga yaakakituukamu yayolekagana n’okusoomooza okw’amaanyi. Mu kitundu ekyo teyasobola kufunayo mulimu gwa kukola. Omusajja omu yamubuuza nti: “Lwaki wajja eno? Wajja kunoonya mirimu? Abantu bava mu kitundu kino ne bagenda gye wava okunoonya emirimu!” Nga wayise wiiki bbiri zokka, Riana yava mu kitundu ekyo n’agenda ku lukuŋŋaana olunene nga kyenkana talina ssente yonna era ng’asobeddwa. Ku lunaku olwasembayo olw’olukuŋŋaana olwo, ow’oluganda omu yasonseka akantu mu nsawo y’ekkooti ya Riana. Zaali ssente ezimumala okuddayo mu kitundu ky’ Abantanduloyi n’okutandikawo bizineesi y’okutunda yogati. Riana agamba nti: “Nnalaba omukono gwa Yakuwa mu kiseera ekituufu. Kati nnali nsobola okweyongera okuyamba abo abaali batawulirangako bikwata ku Yakuwa!” Era waaliwo n’eby’okukola bingi mu kibiina. Riana agamba nti: “Buli wiiki nnalinanga okuwa emboozi ya bonna. Yakuwa yali antendeka ng’akozesa ekibiina kye.” N’okutuusa leero, Riana akyabuulira mu kitundu ekyo era akyayamba Abantanduloyi bangi okuyiga ebikwata ku Yakuwa.\n‘KATONDA OW’AMAZIMA YAMUWA OMUKISA’\nBayibuli egamba nti: “Buli eyeenoonyeza omukisa mu nsi Katonda ow’amazima alimuwa omukisa.” (Is. 65:16) Bwe tufuba okuvvuunuka ebintu ebitulemesa okugaziya ku buweereza bwaffe, Yakuwa atuwa emikisa. Lowooza ku Sylviana eyayogeddwako ku ntandikwa y’ekitundu kino. Yali alowooza nti tasobola kugenda kuweereza mu kitundu awali obwetaavu obusingako. Lwaki yali alowooza bw’atyo? Agamba nti: “Okugulu kwange okwa kkono kumpi ku kwa ddyo. Bwe kityo ntambula mpenyera era nkoowa mangu.”\nSylviana (ku kkono) ne Sylvie Ann (ku ddyo) nga bali ne Doratine ku lunaku lwe yabatizibwa\nWadde kiri kityo, mu 2014, Sylviana yeegatta ku muvubuka ayitibwa Sylvie Ann, eyali aweereza nga payoniya mu kibiina kye, ne bagenda mu kyalo ekyali mayiro 53 okuva ewaabwe. Wadde nga yalina ekizibu ky’okugulu, Sylviana yatuuka ku kiruubirirwa kye era Yakuwa yamuwa emikisa. Agamba nti: “Oluvannyuma lw’okumala omwaka gumu gwokka nga tuweerereza ku kyalo ekyo, omuwala gwe nnali njigiriza Bayibuli ayitibwa Doratine era maama, yabatizibwa ku lukuŋŋaana olunene olw’olunaku olumu.”\nNga bye tulabye ku baganda baffe bwe biraga, bwe tufuba okuvvuunuka ebizibu ebiyinza okutulemesa okugaziya ku buweereza bwaffe, tulaba engeri Yakuwa gy’atuukirizaamu ekisuubizo kino mu bulamu bwaffe: “Nja kukuwa amaanyi era nja kukuyamba.” (Is. 41:10) N’ekivaamu, enkolagana yaffe ne Yakuwa yeeyongera okunywera. Ate era bwe twewaayo kyeyagalire okugaziya ku buweereza bwaffe mu nsi yaffe oba mu nsi endala, kiba kituteekerateekera emirimu emingi ennyo gye tugenda okukola mu nsi empya. Nga Didier eyayogeddwako waggulu bwe yagamba, “Okuweereza awali obwetaavu obusingawo, kituteekerateekera ebiseera eby’omu maaso.” Ka tusabe n’abalala bangi beeweeyo mu kutendekebwa okwo.\n^ lup. 4 Ab’oluganda abo baava mu nsi zino: Canada, Czech Republic, Bufalansa, Bugirimaani, Guadeloupe, Luxembourg, New Caledonia, Sweden, Switzerland, Bungereza, ne Amerika.\n^ lup. 8 Kati liyitibwa Essomero ly’Ababuulizi b’Enjiri y’Obwakabaka. Abo abali mu buweereza obw’ekiseera kyonna abaweerereza mu nsi endala era nga batuukiriza ebisaanyizo, basobola okusaba okugenda mu ssomero eryo mu nsi yaabwe oba mu nsi endala mwe basobola okulifunira mu lulimi lwabwe.\nOyinza Otya Okuzzaamu Amaanyi Abo Abaweereza Awali Obwetaavu Obusingako?\nSigala ng’owuliziganya n’abo abaava mu kibiina kyo ne bagenda okuweereza awali obwetaavu obusingako. Babuuze ebikwata ku buweereza bwabwe n’obulamu bwabwe.—Nge. 17:17; 25:25.\nOyinza okubayamba okufuna emirimu gye basobola okukolera ku Intaneeti kibasobozese okusigala mu bitundu gye baweerereza? Oba oyinza okubawa omulimu nga bakomyewoko okumala akaseera mu nsi yaabwe?—Bik. 18:1-3.\nOsobola okubafunira aw’okusula nga bakomyewoko mu nsi yaabwe okukola oba okukyala?—3 Yok. 5-8.\nBwe kiba nti mulina ab’oluganda ng’abo mu kibiina kyammwe kirage nti osiima bye bakola. Basiime olw’okufuba okuyiga olulimi lwo. Babuuze ebikwata ku b’eŋŋanda zaabwe. Bayite okusanyukirako awamu naawe. Bayambe okukiraba nti baagalibwa.—Mat. 19:29.


Bukedde Online - Amagye gasibye omujaasi waago emyaka 80 lwa kutta muntu\nAmagye gasibye omujaasi waago emyaka 80 lwa kutta muntu\nAbasuubuzi mu Kame Valley Market bawanjaze...\nPalamenti ebuuliriza ku Bannayuganda abasuubulira...\nAdded 14th March 2019\nOWA UPDF eyatta omuntu asibiddwa emyaka 80\nCpl. Bingi ku mpingu.\nOMUJAASI wa UPDF eyalumba abatuuze b’e Kitungwa n'abakuba amasasi n'attako omu n'alumya babiri akiguddeko. Kkooti y'amagye eyatudde okumala ennaku ssatu mu kyalo gye yaddiza emisango emusalidde okusibwa emyaka 80 e Luzira.\nKkooti eyatudde ku kitebe ky'e ggombolola y’e Gombe mu Wakiso ng’ekubirizibwa Col: Edson Muhanguzi ye yakalize Cpl. Thomas Bingi emyaka 80 mu kkomera.\nCol: Muhanguzi bwe yabadde tannaba kuwa nsala ye, omuwaabi wa gavumenti Mark Omondi yafundikidde obujulizi bwe ng'agamba nti omujaasi ono asaanidde okuweebwa ekibonerezo ekimusaana kuba yalimba kkooti nga bwe yatabuka omutwe kyokka nga mulamu.\nOmondi yagambye nti obujulizi obwaleeteddwa bulaga nti Cpl. Bingi ye yakola emisango gino gyonna ate nga emabega azze akola ebikolobero ebirala. Yagasseeko nti ono ssinga bamuwa ekibonerezo ekitono ate n'akomawo mu bantu asobola okufuuka ow’omutawaana n'atandika okutigomya bannayuganda n'asaba omulamuzi atwale ensonga eno nga nkulu nnyo.\nPhionah Nakayi ali olubuto lw'omugenzi kirumira\nWabula ye looya wa Cpl: Bingi Lt. Emmanuel Alihihi yakubye ebituli mu bujulizi obwaleeteddwa mu kkooti.\nYagambye nti ebbaluwa y’abasawo eyalaze nti Godfrey Kirumira yafa masasi baagitankanye ng’omusawo ye yabadde alina okujja mu kkooti okuginnyonnyola obulungi nga n’abajulizi abamu abaleeteddwa mu kkooti, obujulizi bwabwe bw'abadde tebamatiza.\nLt. Alihihi yasoose kusaba kkooti emuwe ekibonerezo esisaamusaamu kuba alina siriimu ate alina abakyala babiri n’abaana bana. ng'ali mu kkomera.\nMu kkooti mwabaddemu ne nnamwandu wa Kirumira gwe yaleka n’olubuto ng'asuliridde kuzaala n'asaba gavumenti emudduukirire kuba talina buyambi okwebezaawo n’omwana ate nga essaawa yonna azaala.\nEbya Kanyamunyu okweyimirirwa bijulidde wiiki ejja\nOgwa Sheikh Mwanje gwongezeddwayo


Bukedde Online - Gomba eramuza fayinolo y'amasaza\nAucho azannyidde eya Scotland n'ewangula\nGomba Lions bwe bibeera bigere ekimu bamaze dda okukiteeka mu fayinlo y’empaka z’amasaza ga Buganda ey’omwaka guno oluvannyuma lw’okukubira Kyaggwe omwayo mu gw’oluzannya olusooka ku semi.\nDenis Lubowa owa Kyaggwe (wakati) ng'attunka ne Ivan Serubiri owa Gomba mu gw'oluzannya olusooka ku semi y'empaka z'amasaza e Buikwe ku Ssande nga July 31, 2016. Gomba yawangudde 1-0. (STEPHEN MAYAMBA)\nKyaggwe 0-1 Gomba\nBuddu 1-0 Busujju\nJohn Musaasizi eyabadde yaakayingira mu kifo kya Mikidad Senyonga ye yateebye ggoolo eyawadde Gomba obuwanguzi ku bugenyi bwe batyo ne bafuna enkizo mu gw’okuddiηηana ku Ssande nga August 7 e Kabulasoke nga Gomba y'ekyazizza.\nE Masaka, Buddu yakubye Busujju ggoolo 1-0 eyateebeddwa Umar Kayemba nga kati betaaga kulemagana kwokka nga baddinganye e Busujju okuyitamu okuzannya fayinolo omwaka ogw’okubiri ogw’omuddiriηηanwa.\nOmwaka oguwedde Buddu yakubwa Ssingo 5-0 ku fayinolo eyazannyibwa e Namboole.\nAbafumbo bafiiridde mu nnimiro


Ababaka ba parliament ab’akakiiko k’ensimbi bagala endagaano y’okuzimba eddwaliro lye Lubowa esazibwemu – CBS FM\nAbabaka ba parliament ab’akakiiko k’ensimbi basisinkanye abavunaanyizibwa kukuzimba eddwaliro lye Lubowa\nAbabaka ba parliament abatuula ku kakiiko akalondoola eby’ensimbi n’okuteekerateekera eggwanga bakalambidde bagala omulimu gw’okuzimba eddwaliro lya Lubowa international specialised hospital guyimirizibwe, abaakola endagaano n’abaawaayo sente basooke banoonyerezebweko.\nOkuva mu 2019 wabaddewo vvaawo mpitewo mga tewali muntu akkirizibwa kugenda kulambula ekifo awazimbibwa eddwaliro lino, era ng’olwasembayo ababaka abatuula ku kakiiko ak’ebyobulamu n’omuteesiteesi omukulu mu ministry y’eby’obulamu baabagobera ku lyango nebavaayo nga batolotooma.\nBa minister beby’ensimbi abakulembeddwamu matia Kasaija baategezezza nti okuzimba eddwaliro lino kwali kwazingama olw’omuggalo ogwaleetebwa Covid 19.\nKati bagala liweebwe wakiri obuwumbi bwa shilling 319, zissibwe mu mbalirira y’omwaka ogujja.\nMu 2019 parliament yeemu yakkiriza government okwewolera musiga nsimbi obukadde bwa dollar ya America 300, okutandika okuzimba eddwaliro lye Lubowa, era nga lyali lisuubirwa okuggwa mu bbanga lya myaka ebiri.\nOkunyonyola Kwa minister tekwamatizza babaka nebasalawo basooke bagendeyo balambule, okulaba omulimu wegutuuse.\nMinister omubeezi ow’e nsimbi Henry Musaasizi aliko obujulizi bweyaleetedde ababaka obulaga nti musiga nsimbi ono government ezze emusasula ensimbi okuzimba eddwaliro lye Lubowa, era kyebagala kyekya government okutuukiriza obweyamo bwayo, balinde musiga nsimbi kutuukiriza buvunanyozibwabwe.\nAbabaka nga basisinkanye abamu ku bali ku gw’okuzimba eddwaliro\nAbabaka batandise okwekennenya omulimu ogwakakolebwawo, balabe obuwumbi 348 ezaasooka okuwebwayo kyezaakakola.\nAbabaka olwaleero era batuuseeko mu kifo ewazimbibwa eddwaliro lino, basanze abaali bazimba omulimu baagusuulawo gwakoma mu musingi.\nKaminsona w’ebyobuzimbi mu minisitule y’ebyobulamu Ying. George Otim, ategezeezza nti omulimu ogwo ogwakakolebwawo ogw’okuzimba omusingi bakagusaasaanyizaako obukadde bwa dollar za America 11.\nMinister w’ebyensimbi Matia Kasaija naye bwatuuse ewazimbibwa eddwaliro bimusobedde, n’atabukira abakulu mu ministry y’eby’obulamu, ng’ayagala banyonyole kwebabadde basinziira okumupeeka ssente kumpi buli lunaku nga tewali mulimu gukolebwa.\nWabaddewo era okusoberwa ababaka kwosa ne minister Kasaija bwebabuuziza kampuni entuufu ezimba eddwaliro lino, nga tewali agimanyi.\nOmubaka wa Butambala Muwanga Kivumbi agamba nti ekigenda maaso bwandiba obulyanke obwetaaga okusooka okunoonyerezaako.\nSsentebe w’akakiiko kano ka parliament ak’ebyobulamu Keefa Kiwanuka agambye nti kyebazaako kwekunoonya ebiwandiiko byonna ebikwata ku ndagaano y’okuzimba eddwaliro.\nMusiga nsimbi ono eyakwasibwa obuvunaanyizibwa bw’okuzimba eddwaliro lino erya Lubowa International specialised hospital ayitibwa Enrica Penneti,era yoomu yaweereddwa n’endagaano endala ey’okuddukanya ekirime ky’emmwanyi mu ggwanga,azimbe ekkolero erinaazisunsula zigattibweko omutindo nga tezinatundibwa bweru wa ggwanga.


Bukedde Online - Kabushenga bamwongedde ekisanja ky'okutegeka emisnde gya Kabaka\nTaata alumirizza bawala be okumukuba\nKabushenga bamwongedde ekisanja ky'okutegeka emisinde gya Kabaka\nKatikkiro ng'abuuza ku Robert Kabushenga\nOMUKUNGU Robert Kabushenga nga y’akulira Vision Group efulumya ne Bukedde akkiriza obuvunanyizibwa obwamwongeddwa Kabaka okukuliramu enteekateeka y’emisinde gy’amazaalibwa ge ag’emyaka 64.\nOmukolo kweyeyamidde okutukkiriza obuvunanyizibwa buno gwabadde Bulange- Mmengo eggulo nga gwakuliddwamu Katikkiro Charles Peter Mayiga naasaba abagagga mu ggwanga lino okuvaayo bagule emijoozi egiwera kubanga kaweefube w’emisinde wakutumbula bya bulamu.\n“ Ssebo Katikkiro obuvunanyizibwa buno ngenda kubutuukkiriza n’okusingawo. Otuwadde tageti ya bantu 60000 naye ndaba nga tusobola okusingawo. Nsaba abagagga abalina ssente bagule emijoozi kubanga tulina bangi abasobola okudduka naye nga tebalina busobozi bwa nsimbi zidduka ate newabeerawo abalina ssente nga tebasobola kudduka,” Kabushenga bweyategezezza.\nYayongedde nategeza nti olukiiko lwe lugenda kukulowooza ku ky’okusobozesa abantu abali mu bitundu bya Uganda naye nga tebasobola kutuuka mu Lubiri,okudduka ate naabo abali wabweru wa Uganda okuli South Africa, Bungereza, Amerika n’ebitundu by’ensi ebirala kubanga bonna bamukubira amassimu nga baagala kwetaba mu mpaka zino.\nEmisinde gy’omulundi guno gya mulundi gwa mukaaga mu nteekateeka eri ku mutindo era gyonna Kabushenga n’olukiiko lwe yabadde omuteesiteesi omukulu. Omukolo guno gwetabiddwako David Mpanga akulira olukiiko olutegesi lw’amazaalibwa ga Kabaka, Minisita w’emizannyo Henry Ssekabembe n’abalala.\nKATIKKIRO MAYIGA ATADDEWO EBIRAGIRO EBINATAMBUZA OBULUNGI EMISINDE:\nMayiga yasinzidde ku mukolo guno nalagira ebitongole ebina ebivunanyizibwa ku kutegeka emisinde gino okubeera nga biwuliziganya okusobola okutambuza obulungi omulimu guno.\nKatikkiro yagambye nti Minisitule y’ebyemizannyo,minisitule y’ebyensimbi (Eggwanika), Majestic Brands n’olukiiko olutegesi lw’emisinde buli kitongole kirina obuvunanyizibwa obwenjawulo mu nteekateeka era buli kimu kirina okukola obuvunanyizibwa bwaakyo.\n“Buli omu emirimu gye girina okulambikibw aobulungi. Kyekibadde kitutawanya oluusi. Aba minisitule ey’ebyemizannyo bebatuteekerateekera emizannyo bwegirina okutambuzibwamu, okunoonya ebitone n’ebirala. Majestci Brands obuvunanyizibwa bwaabwe kwe kukuuma ekifananyi kyaffe eky’Obwakabaka bakiggyemu omuganyulo, olukiiko lwa Robert Kabushenga lwe lukola ku nteekateeka;- tunadduka tutya,tunayitawa n’ebirala ate eggwanika nerikola ku byensimbi. N’olwekyo ebiti bino ebikola ku misinde birina okuwuliziganya ku buli nsonga ate buli lunaku,” Mayiga bweyalambise engeri emisinde gyegirina okutambuzibwamu.\nKatikkiro era yayongedde nategeza nti Obwakabaka bwakwongera okulaba nga bannamukago mu misinde gino nga bongera okuganyulwa mu nsimbi zebateekamu ate n’Obwakabaka nga bwebutambuza emirimu gyaabwo.\n“Okulabika kwa bannamikago kikulu nnyo eri enteekateeka zaffe. Abantu gyebakoma obungi abadduka mu misinde gyetwagala ne bannamikago bongere okulabibwa eri abantu n’omuntu ali e Kyebongotoko ategere nti Obwakabaka bukolagana ne Postbank, Vision Group(Bukedde), Airtel nabo nebasikkirizibwa okubawagira.” Katikkiro Mayiga bweyagaseeko.\nKu bulwadde bwa nnalubiri, Mayiga yagambye nti amaanyi galina okwongerwamu buli muntu okulaba nga bulinyibwa ku nfeete.\nEMIJOOZI N’OBUSAWO BITANDIKA OKUTUNDIBWA KU LWOKUSATU:\nKabushenga yategezezza nti okutandika n’olwokusatu March 20,2019 (enkya) emijoozi gigenda kutandika okutundibwa mu bifo eby’enjawulo okuli ekitebe kya Vision Group efulumya Bukedde mu kibangirizi kya bannamakolero, e Bulange- Mmengo, ku kitebe kya Postbank ekikulu ku Nkurumah Road n’amadduka ga Airtel.\nKabushenga yalabudde abantu obutakkiriza abaguza mujoozi gwokka wabula webaguze ebintu bino walina okubeerawo;- omujoozi, akasawo n’eccupa\nKabaka asiimye Kabushenga\nKabaka alonze olukiiko olw'okuddaabiriza Twekobe\nKabaka asiimye Kabushenga asigale ku lukiiko lw’emisinde gy’Amazaalibwa ge


Singa Tuba Twagalana, Kiba Kikyamu Singa Tutandika Okubeera Awamu? | Ebibuuzo Ebikwata ku Bayibuli\nBISOME MU Afrikaans Albanian Amharic Armenian Assamese Azerbaijani Azerbaijani (Cyrillic) Bambara Bislama Bissau Guinean Creole Bulgarian Catalan Cebuano Chichewa Chinese (Simplified) Chinese (Traditional) Chitonga Chitumbuka Cibemba Croatian Czech Danish Dutch Efik English Estonian Ewe Faroese Fijian Finnish Fon French Ga Georgian German Greek Gun Haitian Creole Hausa Hebrew Hiligaynon Hindi Hungarian Icelandic Igbo Iloko Indonesian Isoko Italian Japanese Kikamba Kikongo Kiluba Kinyarwanda Kirghiz Kiribati Kirundi Korean Latvian Lingala Lithuanian Luganda Luo Luswayiri Luwalabu Macedonian Malagasy Malayalam Maltese Mapudungun Myanmar Ndau Norwegian Nzema Oromo Ossetian Pangasinan Papiamento (Aruba) Papiamento (Curaçao) Persian Polish Portuguese Romanian Russian Samoan Sango Sepedi Serbian Serbian (Roman) Sesotho (Lesotho) Setswana Shona Sinhala Slovak Slovenian Spanish Swedish Tagalog Tamil Tatar Telugu Thai Tiv Tsonga Turkish Turkmen Twi Ukrainian Umbundu Vietnamese Wayuunaiki Welsh Xhosa Yoruba Zulu\nOmusajja n’Omukazi Bwe Baba Baagalana, Kiba Kikyamu Bwe Beegatta nga Si Bafumbo?\nBayibuli egamba nti ‘ abagwenyufu Katonda ajja kubasalira omusango. ’ (Abebbulaniya 13:4) Ekigambo ky’Oluyonaani por·neiʹa ekyavvuunulwa ‘obugwenyufu,’ kizingiramu okwegatta kwonna wakati w’abantu abatali bafumbo. N’olwekyo, kiba kikyamu mu maaso ga Katonda omusajja n’omukazi abatali bafumbo okwegatta, ne bwe kiba nti balina ekiruubirirwa eky’okufumbiriganwa mu biseera eby’omu maaso.\nNaye watya singa omusajja n’omukazi baba baagalana nnyo? Ne bwe kiba kityo, Katonda aba abeetaagisa okusooka okufumbiriganwa nga tebanneegatta. Katonda yatutonda nga tulina obusobozi bw’okwoleka okwagala. Engeri ye esinga obukulu kwe kwagala. (1 Yokaana 4:8) N’olwekyo, alina ensonga ennungi kw’asinziira okulagira nti okwegatta kulina kuba wakati w’omusajja n’omukazi abafumbo.\nOkwebuuza ebibuuzo bibiri kisobola okulongoosa obufumbo bwammwe.\nKiba Kikyamu Omusajja n’Omukazi Okwegatta nga Si Bafumbo?


Aba Post Bank babakunyizza ku bukadde 800\nOmwana wa famire gye baawadde obutwa omula...\nIbrahim Kasozi (Makindye East) amyuka ssentebe w'akakiiko yeemulugunyizza ku lukalala lw'amakampuni agaafulumizibwa ekitongole ekya URA mu 2010 lwe baateeka mu mawulire nga babalanga obutasasula misolo.\nYagambye nti olukalala lwaliko amakampuni g'abanene mangi okuli n'aga Gavumenti, kyokka kyamwewuunyisa okulaba nga ebintu bya Haji.\nMeddie Ssebaggala owa ‘Ssebaggala and Sons' byokka bye byawambibwa. Kyokka akulira URA, Doris Akol yakiwakanyizza n'agamba nti eno si nkola ya kitongole n'ategeeza abalala abataaboyebwa bintu baamala ne basasula emisolo egyali gibabanjibwa. Ababaka baabadde bayita mu lipooti y'Omubalirizi w'ebitabo bya Gavumenti ey'omwaka gw'ebyensimbi ogwa 2013/2014.\nAkol yaleese ebiwandiiko eby'enjawulo okuli endagaano ze bazze bakola n'abawi b'emisolo egy'enjawulo, ng'obukakafu obulaga nti tebamala gagwira bantu ne babawambako ebyabwe nga tebategedde.\nEky'okubeera nga kkampuni nnyingi zikyalemeddwa okudda ku nkola ya 'digito' kwe bakozesereza nnamba ya TIN, kibalemesezza okugoberera obulungi ensasula y'emisolo.\nEyabbye embaawo 'baamutunga' omumwa\nGen. Tumukunde buulidde Bukedde ensonga enzito\nBobi alaze pulaani y'akalulu ka 2021\nPoliisi erabudde aba People Power


Bukedde Online - Emitimbagano gya Vision Group gyakuvaako okumala ennaku bbiri\nEnsonga za Brian White ez'okkabasanya abaa...\nEmitimbagano gya Vision Group okuli ogwa bukedde.co.ug ne newvision.co.ug gyakuggalawo ku wiikendi eno okutandika n'Olwokutaano ku ssaawa 12 ez'akawungeezi okutuuka ku Ssande ku ssaawa 4 ez’oku makya okusobozesa abakugu okutereeza enkola y'emirimu.\nEmitimbagano gya Vision Group okuli ogwa bukedde.co.ug ne newvision.co.ug gyakuggalawo ku wiikendi eno okutandika n'Olwokutaano ku ssaawa 12 ez'akawungeezi okutuuka ku Ssande ku ssaawa 4 ez'oku makya okusobozesa abakugu okutereeza enkola y'emirimu.\nOmukung'aanya wa New Vision ow'oku ntikko, Barbara Kaija ategeezezza nti emikutu gyaffe egya Social media gigenda kusigala nga gikola nga bulijjo nga kwotadde n'amawulire ga e-paper https://epapers.visiongroup.co.ug .\nKaija yeetonze na'ategeeza nti amangu ddala ng'abakugu bamaze okutereeza enkola y'emirimu emikutu gijja kuddako tuddemu tubaweere buto\nGino emikutu gyaffe wammanga gigenda kusigala nga giweereza abantu;\nBukedde TV https://www.facebook.com/BukeddeTV/\nThe New Vision https://www.facebook.com/thenewvision/\nObukade 50 bwebwafisse mu kuziika Kasiwukira\nKkooti eragidde ku kizimbe ekyaguzibwa nnannyini Fang Fang\nMulamuzi, omukazi ankanda omukwano


Bukedde Online - Eyantwalira omukazi ammazeeko emirembe\nEyantwalira omukazi ammazeeko emirembe\nOlwamala okumusomesa enviiri n’anzirukako...\nNZE Yeko Balisanyuka, nali mbeera ne mukazi wange naye ng’ebyabasajja bimusingira buli kimu.\nNateranga okudda awaka nga nva ku mulimu ekiro ne nsanga nga taliwo ate bwe namubuuzanga gy’ava nga tanziramu olwo ne nsirika.\nKino yakikola emirindi mingi era nalaba kinsusseeko kwe kumugamba anviire naye omwana wange amuleke.\nKino teyakiwuliriza n’akwata omwana wange n’amutwala ewa maama we kati mwaka mulamba. Wabula nasigala mutwalira eby’okukozesa n’okutuusa kati.\nNatandika okubeera mu bulamu obw’omu wabula ekyanneewunyisa mu wiiki emu, yali afunye omusajja omulala ng’atandise okubeera naye.\nKino saakifaako kuba nali saagala kumanya bimukwatako anti nange nnali njagala kufuna muntu mulala.\nWabula ku kyalo kwe mbeera, n'omukazi ono kw’abeera n’omwami we, tulinako ekkanisa mwe nsabira era bantwala ng’omuntu w’awaka kuba banyambako mu kukula kwange nga nange nakula mmanyi nayo waffe kuba gye nabeeranga era nga gye nsabira.\nLumu mba ηηenze okusaba, omuwala ono n’ajja ne bba gwe yafuna nga bagamba nti bazze kusaba naye wabula ekiruubirirwa kyabwe kyali kya kuncokooza era olwamaliriza okusaba ne nfuluma olwo abaagalana bano ne banvaako emabega ne bajja nga balinga abambuuzaako.\nSaabafaako wabula ne baneemerako nga bwe boogera ebigambo ebinsoomooza nga balinga abaagala nnyombe nabo. Nalaba kinsusseeko, kwe kukwata omusajja ne mukuba, ne bantwala mu mbuga z’amateeka.\nBwe nnannyonnyola aba poliisi abantu bano ye baali bankoze, olwo ne balaba nga sirina musango era ne bansumulula. Baagenda mu maaso nga banjogerera n’okunvuma nga baagala nnyiige mbeeko ne kye nkola wabula ne nkuuma obusungu.\nMbadde njagala banneesonyiwe bakomye okuntambulirako nga bannemesa eby’okukola n’okummalako emirembe naddala ku kkanisa kuba nze omukazi sikyamwagala.